کورد له نێوان دوو شمشێردا - به شی یه که م ... خدرزوحاك\nکێشمه کێشمی نێوان شیعه و سنه مێژوویه کی دوورودرێژی هه یه و هه ردوابه دوای مردنی پێغه مبه ری ئیسلام ده ست پێده کات و به م زوانه ش کۆتای نایه ت ،به تایبه ت ئه م کێشمه کێشمه له بنچینه دا په یوه ندی هه یه به ئایدۆلۆژیای ئیسلامه وه وچؤنیه تی لێك دانه وه سه باره ت به م ئایدۆلۆژیایه و تێڕوانینی هه ریه ك له ودوومه زهه به ،جگه له مه ش به شێکی ئه و کێشمه کێشمه که لتوری یه و ڕه واندنه وه ی هه روا ئاسان نیه ،به تایبه ت بوونی ئه وگرژی و لێك تێنه گه یشتنه و نه بوونی زمانی دیالۆگ له نێوان هه ردوو لایه ندا هۆکارێکی تری چربوونه وه ی کێشه کانه ،\nهه ردوولایه نی شیعه و سنه دوودیووی یه ك دراون و له تێڕوانین و فه لسه فه ی فکریاندا جیاوازی یه کی ئه و تۆیان نیه به تایبه ت که قسه ئه گاته سه ر له یه کترتێگه یشتن و به یه که وه ژیان ،چونکه هه ردوو لایه نیان له سه رچاوه یه کدا یه کتری ئه گرنه وه که ئه میش ئاینی ئیسلامه به سه رچاوه کانی قورئان و فه رمووده کانی پێغه مبه ر وه ك ئایدیایه کی بنه ره تی بۆ دروست بوونی فکری سیاسی و کۆمه ڵایه تی و ئابوری و په روه رده ی یان .\nکه واته له تێروانین له هه ردوو مه زهه بی شیعه و سنه وه ك ئاینێك و ئایدۆلۆژیایه کی فکری ئه مان گه یه نێته ئه و ئامانجه ی که ئه بێت سه ره تا بزانین ،پێناسه ی ئێمه ی کورد له لای هه ردوو لایه نی شیعه و سنه چی یه ؟ وه هه ردوو لایه نی شیعه و سنه چۆن ئه ڕواننه ماڤه نه ته وه ی یه کانی ئێمه و تاچه ند هاوکاری ستراتیژی له نێوانماندا ئه کرێت به دی بێت ؟ و چۆن چۆنی ئه کرێت ئێمه پشت به هه ریه ك له ودوو مه زهه به جیاوازه ی نێو ئاینی ئیسلام ببه ستین ؟ ئایه له مێژوودا به ریه ك که وتنێکی نێوان ئێمه و ئه ومه زهه بانه هه بووه تابتوانین وه ك سه ره تایه ك به کاری بهێنین بۆ دوباره نه بوونه وه ی ئه م مێژووه ؟ یان چۆن ئه توانین له ئێستادا هه ردوو مه زهه بی شیعه وسنه به کاربهێنین بۆ دۆسی نه ته وه ی مان ؟ یان ئایه له بنچینه دا کێشه ی ئێمه کێشه ی نه ته وه یه که یان ئاین و مه زهه ب ؟ بۆ وه لام دانه وه ی هه ریه ك له م پرسیارانه ئه بێت سه ره تا به ناخی مێژوو و په یوه ندی یه کانماندا بچینه وه ودواتریش لێکدانه وه له سه ر کاته کان بکه ین به تایبه ت له ئێستادا ،چونکه ئه م ناوچه یه ی ئێمه تێیدا ئه ژین له کاته جیاوازه کانداو سه رده مه سیاسی یه جیاکاندا پێناسه ی جیای بۆکراوه و به شێوازی جیاواز هاوکێشه له نێوان هێزه کان و پارسه نگ راگرتینیان دانراوه و به کار هاتووه ،به واتایه کی تر چ ئێمه و چ کۆمه ڵگاکانی ئه م ناوچه یه به درێژای مێژووی کۆن و نوێ به پێ ی به رژه وه ندی یه جیهانیه کان خه ملێنراون و مامه له یان له گه ڵدا کراوه ،ئێمه ی نه ته وه جیاجیاکان به شێك بووین له و کاڵابازرگانیانه و له بازاره کانی سیاسه تی زل هێزه کاندا سه وداومامه له مان پێوه کراوه و له سه رمێزی گفتووگۆکاندا بووینه ته به شێك له و دانووساندنانه ی که به رژه وه ندی زل هێزه کانیان پێك هێناوه .\nله ئێستادا یان له سه رده مانی به رله ئێستا واتا مێژوو ی دوێنێ ،ئه و ناوچه یه ی که به ناوی ڕۆژهه ڵاتی ناوه ڕاست ناسێنراوه به شێکی گرنگی ئه م جیهانه بووه و ئه بێت ،چ له ڕووی جیوسیاسی یه وه وه یان له ڕووی ئابوری و ووزه وه ،له ئێستادا ووزه به شێکه له ستراتیژه سیاسی یه گرنگه کانی زل هێزه کانی جیهان وبه تایبه ت بازاری سه رمایه داری ،بوونی ووزه یه کی له م شێوه یه و به م شێوه پێك هاتووه جیۆسیاسی وسیسۆلۆژیه ی ڕۆژهه ڵاتی ناوه ڕاست وای کردووه به رده وام به ریه ك که وتن و ناکۆکیه نه ژادی و مه زهه بی و که لتوری یه کان قوڵتر بکڕێن و درێژ خایه نتر بن له وه ی که ئه بێت ببن ،به تایبه ت له ڕووی پێك هاته جیاوازه ئالۆزه کانی کۆمه ڵایه تی و نه ژادی و ئاینی و مه زهه بی و که لتووری وهتد به شێوازێکی دواکه وتوانه وکاربۆکراوی هێشتنه وه ی له م قۆناغه دواکه وتوویه پڕمه ترسی داره که لتووری یه دا ،ئه مه ش سه ره تایه کی به هێزه بۆ قوڵ کردنه وه ی کێشه کان و باشتر سوودلێوه رگرتن له و کێشانه و به کارهێنانیان بۆ زیاتر دابین کردنی ووزه له لایه ن زل هێزه کانی جیهانه وه .\nڕۆژهه ڵاتی ناوه ڕاست له ناوه ندێکی پڕداهات و بازارێکی ئابوری ووزه زیاتر هیچی تر نیه وتاکه ئامانجیش له و ناوچه یه دا به ده ست هێنانی ووزه یه ،وساغ کردنه وه ی ئه و چه کانه ی که له ڕێگه یه وه ووزه بۆ زل هێزه کان دابین ئه کات ،به واتایه کی ڕوون تر ڕۆژهه ڵاتی ناوه ڕاست وه ك بازارێکی هه راج کردنی ژیان وایه و هه موو ئه و ووزه یه ی به رهه م دێت له پێناو به ده ست هێنانی ده سه ڵات و چه ك و سه ربازه و سه رهه ڵدانی شه ڕووئاشووب و هێشتنه وه ی کۆمه ڵگاکان به ودواکه وتوویه کۆمه ڵایه تی و ئاینی و مه زهه بی و نه ژادی و که لتووری یه ی که ئێستا بوونی هه یه ،ئه مه ش به شێکه له فکری سیاسی و ستراتیژێکی سیاسیانه ی درێژخایه ن له پێناو مانه وه ی ئه م ناوچه پڕ ووزه یه به م شێوه یه یه ی که ئێستا بوونی هه یه وهه رجاره و به جۆرێك و له چوارچێوه یه کی تری ستراتیژی سیاسی پیانسه کردنه وه ی ،ئه مه به مانای گۆرانکاری نایه ت وه ك هه ندێك له ئێستادا به به هاری عه ره بی یان هه رشتێکی تر ناوی دێنن ،به ڵکو ئه مه به پێناسه کردنه وه یه کی تازه دێت که تیایدا ناوه ونازناوه کان ئه گۆڕدرێن و به هه مان بنچینه کۆنینه که ی که هه یان بووه جارێکی تر دائه ڕێژرێنه وه و نه خشه بۆماوه یه کی تری درێژه کێشانی ستراتیژه کۆنینه کانه له چوارچێوه و ئامانجی تردا ،واته ئه مه ی ئێستا ڕووئه دات به شێك نیه له چاره سه ر ،به پێچه وانه وه درێژه پێدانی سه دساڵه ی ڕابردوویه و درێژکردنه وه ی ئه و زه مه نه یه بۆ سه دساڵی داهاتوو و دابین کردنی ووزه و ژیان بۆ زل هێزه کانی جیهان و پڕکردنی گیرفانی سه رمایه داره مۆنۆپۆله کانی ئه م ناوچه پڕووزه سروشتی و مرۆی یه ی که هیچ به هایه کی بۆ دانیشتوانی ئه م هه ریمانه نیه له شه ڕو نه هامه تی و برسی یه تی زیاتر .\nکه واته مه به ست له درێژه پێدانی کێشه کانی نێوان شیعه و سنه به شێکه له و بازاره ی ناوچه که به تایبه ت له و کاته ی ده سه ڵاتی سیاسی له نێوان ئه م دوولایه نه دژ به یه که دا دابه ش بووه و بازاری ووزه ش له به رده ستی ئه م دوولایه نه ناکۆکه دایه ،لێره دائه کرێت هه ردوولایه نی کێشه که ڕابکێشرێنه نێو ململانێ یه کی درێژ خایه نی بێ کۆتاو شه ڕێکی بێ ئامان و بێ کۆتا ،دیاره شه ڕ پێویستی به چه ك و جبه خانه یه و چه ك و جبه خانه ش به ئابوری باش هه ڵئه سورێت و ده سته به ر ئه کرێت ،ئه مه ش له کاتێکدا تاك له و کۆمه ڵگایانه دا به شێوازێك گه مژه کراوه و ڕاست وچه پی ناناسێت وبه شێکه له و درێژخایه نی یه دواکه وتوویه ی له ناوچه که دابوونی هه یه ،تاکێك ئامانجه کانی مان و نه مانی به ستۆته وه به ناو نازناوه جیاجیاکانی نێو ئاین و مه زهه ب و که لتورو داب ونه ریته دێرینه کانی بابو باپیری و به هیچ شێوه یه ك له شێوه کان لێك تێگه یشتن و دیالۆگ قبول ناکات و ئاماده نیه له سه ر چیرۆکه پڕخه یاڵیه کانی ئاین بێ ده نگ بێت ،به پێچه وانه وه ،مرۆڤ و مرۆڤایه تی له به رامبه ر داروبه ردی شوێنه واره دێرینه کانی باب و باپیرانی دا وه ك کاره کۆرپه سه رئه بڕێت و شانازی به م کاره شیه وه ئه کات ،وه هیچ کات ئاماده نیه ریفۆرم له فکرو ئایدۆلۆژیاو کلتوره باوه کانی باوانی بکات وشێوازی بیرکردنه وه و تێڕوانینی بگۆڕێت .\nشیعه و سنه دووبه شی ئه م کێشمه کێشمه دیرینی یه ن و هیچ یه ك له م دوو لایه نه ئاماده نین ریفۆرم له تێروانین و فکرو ئایدیایاندا بکه ن و هه وڵ بده ن بۆ له یه کتر تێگه یشتن و ئاشتی و به یه که وه ژیان له نێوان جیاوازیه کاندا و هه وڵ دان بۆ سارێژکردنی برینێك که زیاتر له هه زارو سی سه دساڵه سارێژ نابێت .\nهه ردوولایه نی ئه م ئاینه یه ك جۆر تێروانینیان هه یه سه باره ت به ماڤی نه ته وه و که مینه کانی ژێرده سه ڵاتیان ،ئه گه رچی ئیسلام وه ك ئاین بڕوای به بوونی نه ته وه و خیڵ و هۆزه جیاکان له یه کتری هه یه ،به ڵام نه ك وه ك ده سه ڵات و ماڤی نه ته وه ی وده سه ڵاتی خۆجێتی ،به واتایه کی تر تێروانینی ئه م دوولایه نی شیعه و سنه له به رامبه ر ماڤ داناسیۆنالیستێکی ئیسلامیانه و مه زهه بیانه یه نه ك وه ك ئه وه ی ئیسلام ئه ڵێت* انماالمؤمینون اخوه *،جگه له مه ش ئه مان له ناوه ڕۆکدا ئه گه رچی وه ك ئیسلام و برایه تی نێوان موسڵمانان مامه له له گه ڵ که مینه و نه ته وه کانی تردا ئه که ن ،که له ڕوو وه ڕاسته قینه یه که دا پێچه وانه که ی ڕاستره به تایبه ت له و کاته ی عه ره ب و تورك و فارس بوون سه رمه شقی ده سه ڵات داری ئه م نه ته وه سه رده سته ده سه ڵات دارانه ی شیعه و سنه یه له ناوچه که داو به به رده وامیش ئه وانه وه ك ناسیۆنالیستێکی شیعه یان ناسیۆنالیستێکی سننه ئه ڕواننه ماڤی نه ته وه کانی تری ژێر ده سه ڵاتیان.\nئه گه ر له عیراقی صدام حسین دا کورد له سه رکوردبوونی کوژرابێت ،به تایبه ت له و کاته ی صدام وه ك ناسیۆنالیستێکی عه ره بی لافی عروبه بوونی عیراقی لێدابێت ،ئه وا له سه رده می دیموکراتی بوونی شیعه بوونی عیراق دا چ وه ك کورد و چ وه ك سنه خوێنی کورد بۆ مالکی و جعفری و عه لاوی حه لاڵ بووه و له داهاتووشدا به هه مان شێوه بۆ ئه وانی تر حه ڵاله که جڵه وی حوکم ئه گرنه ده ست ،به هه مان شێوه ش ئه گه ر له مێژووی تاڵی نه ته وه که مان توزێ وورد بینه وه و سه ره تای هاتنی خومه ینی بیرخۆمان بێنینه وه ئه وا به ده یان وێنه ی له وجۆره مان دێته به رچاو ،له و کاتانه ی ئایه ت الله کانی ئێران فتوای کوشتنی کوردیان ئه داو ڕۆژانه به ده یان لاوی کورد ئه بوونه قوربانی تێڕوانینه شیعیه کانی خومه ینی و هاوه ڵه کانی ،له ئێستاش دا به هه مان شێوه له تورکیاو سوریادا کورد وه ك جۆن له سه ر ناسنامه ی نه ته وه ی بوونی ئه کوژرێت ،هه رئاواش له سه رناسنامه ی ئاینی و مه زهه بی وتێروانینه فکری یه کانی ئه کوژرێت ،که واته جیاوازی له نێوان شیعه و سنه دا بۆ ئێمه ی کورد ته نها ناو نازناوه کانه و هیچی تر ،له ناوه ڕۆکدا وه ك چۆن له کتێبه کانی شیعه دا به جنۆکه باسی کورد ئه کرێت و بێ ڕێزی به مرۆڤ بوونمان ئه کرێت ،به هه مان شێوه ش له لای سنه کان به کاکه ناومان ئه هێنن و گاڵته به فکروتێڕوانینمان ئه که ن ،هه ربۆیه شیعه و سنه دوودیووی یه ك دراون و ناکرێت کورد باوه ڕی پێ یان بێت له هیچ کات و ساتێك دا.\nکورد و ئاینده ی عیراق له ئێستادا .\nبیرورای جیاواز هه یه له سه ر ئه مرۆی عیراق و ئه و باره ئاڵۆزه ی عیراق و ناوچه که،که تێی که وتوه ،چ ئه و شه ره ناوخۆی یه درێژ خایه نه ی سوریاو چ ئه و ئاڵۆزیه ی که وتۆته عیراقه وه ،به تایبه ت له دوای هاتنه ناوه وه ی داعش و هێزه کانی تری سننه وده ست به سه راگرتنی ناوچه یه کی زۆری سننه نشین له عیراق دا وراگه یاندنی ده وڵه تی خه لیفه ی ئیسلامی له و ناوچه ئازادکراوانه ی له ئێستادا له ژێر ده سه ڵاتی داعش دان ،که دیاره ئه م پێشڕه وی کردنه ی داعش له ناو عیراق دا بووه هۆکارێکی بنچینه ی له هه ڵوه شاندنه وه ی ئه و سوپا زه به لاحه ی شیعه که زیاتر له هه شتاساڵه له عیراقدا خه وی پێوه ئه بینن ،به تایبه ت له دوای گۆرانکاری سیستمی سیاسی له ئێرانداو دامه زراندنی کۆماری ئیسلامی ئێرانی ،که خۆی له خۆی دا مه ترسی یه کی گه وره بووه بۆ سه ر ناوچه که به گشتی و عیراق به تایبه تی ،له و کاته ی زۆرینه ی دانیشتوانی عیراق شیعه مه زهه بن ،هه رئه م ئاڵ وگۆره له سیستمی سیاسی ئێراندا شیعه کانی عیراقی دووچاری چه وسانه وه و ڕاوه دوونان کرده وه له لایه ن ڕژێمی دکتاتۆری صدام حسین نه وه ،ئه م زووڵم و سته مه ی صدام له به رامبه رشیعه دا، وای کرد له دوای ڕوخانی ڕژێمی عیراقی ،و وه رگرتنی ده سه ڵات له لایه ن شیعه وه ،شیعه بیر له دامه زراندنی ده وڵه تێکی شیعه مه زهه بی هاوشێوه ی کۆماری ئیسلامی ئێران بکات وخۆی ئاماده بکات بۆ تۆڵه سه ندنه وه له سننه ،به تایبه ت شیعه وائه یڕوانیه ده سه ڵاتی دکتاتۆری عیراقی ڕووخاو ،وه ك ده سه ڵاتێکی سنه مه زهه ب وهه موو ئه م زوڵم وزۆریه ی له و ماوه یه ی حوکمی عیراقی دا لێی کراوه وه ك سنه له به رامبه ر شیعه دا بووه ،جگه له مه ش ، له ئێستادا مه رجه عیه کانی شیعه له نه جه ف و قوم دا کاری گرنگ ئه که ن له پێناو به رفراون بوونی ده سه ڵاتی سیاسی خۆیان و وه رگرتنی ده سه ڵات له و شوێنانه ی که شیعه تێدائه ژین ،به تایبه ت له نێو ووڵاتانی که نداودا ،دیار سه ره داوی ئه م لێكدانه وانه ی کۆماری ئیسلامی ئێران و مه رجه عی شیعه سه ره داوه کانی له به حره ین و یه مه ن ده ست پێکردووه و به م نزیکانه ش ووڵاته کانی تری وه ك کوه یت و سعودیه و ووڵاتانی تری که نداو ئه گرێته وه ئه مه جگه له لوبنان که حزب الله خۆی له خۆیدا به شێکه له فه رمان ڕه وایه کی کاریگه ری به هێزو ڕۆڵی سه ره کی هه یه له نێو مه یدانی سیاسی دا .\nله ئێستادا ناوچه که له نێوان ده وڵه ته کاریگه ره کانی هه رێمه که و جیهاندا دابه ش بووه ،که دیاره ئه م دابه ش بوونه ش به دووبه ره ی سننه و شیعه خۆی ئه بینێته وه ،له و نێوانه ش دا به پێ ی ئاماژه کان ئه م دابه ش بوونه ی نێوان ده وڵه ته هه رێمیه کان ڕۆڵی له سه رکردایه تی کوردیش داناوه و به هه مان شێوه بزووتنه وه ی ڕزگاری خوازی کوردستانی کردۆته دووکه رته وه ،لێره دا باشه ئه مه بڵێین ،خه ریکه مێژوو جارێکی تر خۆی دووباره ئه کاته وه ،وه ك ئه وه ی له نێوان هه ردوو ئیمپراتۆریه تی عثمانی و سه فه وی دا ڕوویداو به شه ڕی چاڵدێران کۆتای هات و له ئه نجامیش دا کوردستان له نێو ئه ودوو ئیمپراتۆریه شیعه و سننه یه دا دابه ش بوو ، ئه گه ر چی کورد له هه ردوو لای کێشه که دا ڕۆڵی به رچاوی بینیوه به ڵام له دواتردا ئه وه ی بۆ کورد مایه وه ژێر ده ستیه کی به رده وام بوون و داگیرکاریه کی درێژ خایه ن بوو له کوردستانێکی داگیرکراو نه ته وه یه کی بێ ماڤ دا .\nهه رچه نده له ڕووی مێژووی یه وه جیاوازیه کی یه کجار زۆر هه یه له نێوان ئه و کاته ی که کوردستانی تێدا دابه ش کرا،دوای شه ڕی چاڵدێران ، له گه ڵ ئێستادا ،به ڵام له ڕووی فکری و تێڕوانینی هه ردوو ده وڵه تی هه رێمی ومیرات گرانی سه فه وی و عثمانیه کان هیچ جۆره ئاڵ و گۆڕیه ك ڕووی نه داوه ،به پێچه وانه وه هه ردوو لایه نی میراتگری سه فه وی و عثمانیه کان به هه مان نه فه س و خه ونی دێرینه یان ئه ڕواننه ناوچه که و به تایبه تیش کوردستان و نه ته وه ی کورد ،له هه مان کاتیشدا کورد له ڕووی تێڕوانین و فکری کوردبوونی دا هه مان فکرو تێڕوانینه و به هه مان شێوه ش دابه ش بووه ،هیچ گۆران کاریه ك ڕووی نه داوه ته نها گران بوونی تێچوونی ئه وشه ڕه یه که له داهاتوودا ڕووئه دات و ژماره ی قوربانی و ماڵ وێرانی و خیراتربوونی له ناوچوونه که نه بێت ،که واته گۆرانکاری یه کان ئه وه نده به رچاو نین و هیچ له ڕووداوه کان ناگۆڕن ته نها دووباره بوونه وه ی ئه و مێژووه ی که به رله سه ده یه ك له ئێستا ڕوویداوه ،به هه مان شێوه و جارێکی تر له سه رده می ته کنه لۆژیای پێشکه وتوداو جیهانێکی جیاواز به ڕابردووه تاڵه که ی چاڵدێران ،جارێکی تر مێژوو خۆی دوباره ئه کاته وه ،ونزیکیشه له دوای چه ندسه ده یه کی تر به هه مان شێوه ڕووبدات ،به تایبه ت له و کاته ی له و ناوچه یه دا هیچ جۆره ئاڵوگۆڕیه ك له هزری تاك و کۆمه ڵگادا ڕوونادات و هه موو ئه و ڕووداوانه ی له ئه مڕۆدا ڕووئه ده ن کۆپی کردنی سه دان ساڵه ی ڕابردووه به هۆی قه تیش بوونی مرۆڤ له جێگه که ی خۆی و له قال بدانی هزی تاك


بەردەوامیی زەختی هێزە ئیتلاعاتییەکان بۆسەر بنەماڵەی چالاکانی سیاسیی کورد\n20:57 - 22 رەشەمه 2712\nئاژانسی کوردپا: بنەماڵەی چالاکێکی سیاسیی کوردی خەڵکی شاری شنۆ، بەرەوڕووی هەڕەشەی هێزە ئیتلاعاتییەکانی حکوومەتی ئیسلامیی ئێران بوونەوە.\nبەپێی هەواڵی گەیشتوو بە ئاژانسی هەواڵدەریی کوردپا، سەرلە بەیانیی ئەمڕۆ سێ‌شەممە هێزە ئیتلاعاتییەکانی حکوومەتی ئیسلامیی ئێران بۆ چەندەمین جار هێرشیان کردۆتە سەر بنەماڵەی \_"ناجی پەیغامی\_" چالاکی سیاسیی دانیشتووی دەرەوەی وڵات و هەڕەشەی دەستبەسەری و زیندانی کردنیان لە بنەماڵەی ناوبراو کردووە.\nحوسێن پەیغامی باوکی ئەو چالاکە سیاسییە هەتا ئێستا چەندین جار لەلایەن هێزە ئەمنیەکانەوە بانگهێشت و لەمەڕ چالاکیی کوڕەکەی لێپرسینەوە و هەڕەشەی لێ کراوە.\nناجی پەیغامی پێشتر لەلایەن هێزە ئیتلاعاتییەکانەوە دەستبەسەر و بە تاوانی هاوکاری لەگەڵ یەکێک لە حیزبە کوردییەکان، ماوەی ١ ساڵ لە زیندانەکانی حکوومەتی ئیسلامیی ئێراندا بوو و پاش ئازاد بوون بەهۆی گوشاری هێزە ئەمنیەکانەوە بەناچاری وڵاتی بەجێهێشت.


لە جیهانی برسیدا، واتای ئەدەبیات چییە؟ – Denegkan\nلە جیهانی برسیدا، واتای ئەدەبیات چییە؟\nbydengekan\tFebruary 6, 2013\tئەدەب\nکتێبی “وشەکان” لە زستانی ساڵی ١٩٦٤ بڵاو کراوە و لەگەڵ پێشوازیەکی زۆری خەڵک ڕووبەڕوو بووەوە. بە پێی گوزارشی گۆڤاری “ئێکسپرێس”، ئەم کتێبە بۆ زۆربەی زمانەکان وەرگێردراوە و لە زۆربەی وڵاتاندا بڵاو کراوەتەوە. لە بەرواری هەژدەهەمی ئاپریلی ساڵی ١٩٦٤، رۆژنامەی “لۆمۆند” وت و وێژێکی سەبارەت بەو کتێبە لەگەڵ سارتێر باو کردەوە. سارتێر لە بەشێک لەو وت و وێژەدا باسی واتای ئەدەبیات لە جیهانی برسیدا کرد و سەبارەت بە پابەند بوونی ئەو بەرنابەر بە مرۆڤە دابڕاو و برسیەکان قسەی کرد. لێرەدا هەڵبژاردەیەک لە قسەکانی سارتێر دەخوێنینەوە.\nلە جیهانی برسیدا واتای ئەدەبیات چییە؟ دەبێ بوترێت کە ئەدەبیات هەروەکوو ئەخلاق پێویستی بە هەمە گیری و گشتی بوون هەیە. لەبەر ئەوە، ئەگەر نووسەر دەیهەوێت خوێنەرانی بە گشتی خەڵک بن، دەبێ خۆی لە ڕیزی زۆرینەی خەڵکەکاندا دابنێت، واتە لە ڕیزی دوو ملیارد کەسی برسی، دەنا دەچێتە خزمەتی یەكێک لە چیینە باڵادەستەکان و وەکوو ئەو چینە باڵادەستە، دەبێتە چەوسێنەر. بۆ ئەوەی کە نووسەر وەها کۆمەڵی زۆری خوێنەری هەبێت، دوو رێگا لە بەرانبەریدا هەیە:\nرێگای یەکەم: چاوپۆشی بۆ ماوەیەک لە ئەدەبیات، بە مەبەستی بارهینانی خەڵک. لە ولاتێکی وەکوو وڵاتانی ئافریقایی کە کەسانی پەروەردە کراو و بارهێنراویان نییە، ئەگەر یەکێک لەوان لە ئەوروپا دەرسی خوێندبێت، بە چ حەقێک کاری مامۆستایی لە ولاتی خۆی ڕەت بکاتەوە؟ تەنانەت ئەگەر ئەو کارە بە نرخی لەدەستدانی توانا و خواستی نووسەرێتی تەواو ببێت. ئەگەر وەها کەسێک لە ئەوروپا دەست بکات بە رۆمان نووسین، بە بڕوای من کارەکەی شتێکە نزیک بە خیانەت. جگە لە هەندێ جیاوازی ڕووکەش، لە نێوان خزمەت کردن بە تاکی کۆمەڵگا و پەیامبەرێتی ئەدەبیات جیاوازیەک بوونی نییە.\nرێگای دووهەم: کە لە جیهانی ناشۆڕشگێری وەکوو فەڕانسە دەتوانرێت پەیڕەوی بکرێت، ئەوەیە کە بۆ مەبەستی ئامادەکاری بۆ سەردەمێک کە هەموو توانای خوێندنیان هەبێت، نووسەر دەبێت بابەتەکان بە بنچینەترین شێوە و ئاشتی وەرنەگرانەترین جۆری خۆی باس بکات.\nسەرنج بدەن کە! من بە هیچ شێوەیەک ئەدەبیاتی پۆپۆلیستی کە تایبەت بە چینەکانی ژێردەستە، پێشنیار ناکەم. خەڵکیش دەبێ بۆ تێگەشتنی مەبەستی نووسەر تێبکۆشن. ئەگەرچی نووسەر دەبێ لە ئاڵۆز کردنی لێهاتووانەی وشەکان خۆ بەدوور بگرێت، بەڵام ناتوانێت کە هەمیشە بابەتەکە بە ڕوونی بنووسێتەوە و بۆچوونە تازە و گوماناویەکانی خۆی بە شێوەی یاسا و ڕێسا کۆنەکان بنووسێتەوە. بۆ نموونە، من مالارمێ بە گەورەترین شاعیری فەڕانسە دەزانم و کاتێکی زۆرم بۆ تێگەیشتن لە شێعرەکانی ئەو داناوە، بەڵام بۆچوونی “هێرمتیسم”انەی (ئاڵۆز کردنی ئانقەستی وشەکان) ئەو پەسەند ناکەم و بە هەڵەی دەزانم. هەڵبەتە بابەتگەلێکی کە واتایان قورس بێت، ناچار خوێندنەوەشیان قورس دەبێت. لە لایەکی ترەوە، نابێت وا بزانرێت کە خەڵک تەنیا خوازیاری بابەتهایەکن کە خوێندنەوە و تێگەیشتنیان ئاسان بێت، ئەزموونی تازەی کتێبە گیرفانیەکان ئەوەیان سەلماند. لەو کاتەوەی کە کتێبەکانم بە بەشی بچووک بچووک چاپ دەکرێت، گروپی خوێنەرانی بابەتەکانم گۆڕاون. ئێستاکە نامەهایەکم لە کرێکاران و بەرنامە نووسانی ئامێرەوە بۆ دێت، کە لە سەرنج ڕاکێشترین نامەکانە.\nتا کاتێ کە نووسەر نەتوانێت بۆ دوو ملیۆن کەسی برسی بنووسێت، تووشی شێوەیەک لە ئازار و ناڕاحەتی دەبێت. نووسەر دەبێت قەڵەمی خۆی لە خزمەتی چەوساوە و ستەم لێکراواندا بخاتە گەڕ. ئەوە کارێکە کە دەبێت نووسەر بیکات، دیسانیش پلە و پایەیەک وەرناگرێت. چوونکە دانیشتن لەسەر کورسی و پشتی زوڵم لێکراوان گرتن شاکار نییە. قارەمانێک لە رێگەی قەلەمەوە دروست نابێت. بە بڕوای من، گرنگ ئەوەیە کە نووسەر نابێت لە ڕاستیەکان و بابەتە بنچینەییەکانی سەردەمی خۆی بێ ئاگا بێت. بابەتی برسیەتی جیهانی، بۆمبە ئەتۆمیەکان، بیگانە بوونی مرۆڤ لە خۆی، ئەوانە بابەتگەلێکن کە ئەگەر سەرتا پێی ئەدەبیاتی ئێمە نەگرنەوە جێگای سەر سوڕمانە.\nن: ژانپۆل سارتێر\nو: هێمن ئەمانی (باران)\nPrevious ئاسته‌نگی له ده‌روازه یان نه‌بوونی هزری ته‌ندروست\nNext زانستە رامیارییەکان و چاوەڕەشەکان


شیعەكان و ئەمریكاییەكان لە ئامادەباشیدان - تۆڕی میدیایی خەڵک\nگرووپە چەكدارەكانی حەشدی شەعبی هەڕەشەی وەڵامدانەوەی هێرشەكەی ئەمریكا دەكەن\nگرووپە چەكدارەكانی حەشدی شەعبی هەڕەشەی وەڵامدانەوەی هێرشەكەی ئەمریكا دەكەن بۆ سەر سنوری سوریا.\nكەتیبەكانی حزبوڵڵای عێراق و عەسائیبی ئەهلی حەق و بزووتنەوەی نوجەبا لە راگەیەنراوەكانیاندا باسیان لە وەڵامدانەوەی توندی هێرشەكانی ئەمریكا كردووە.\nئەو گرووپە چەكدارە شیعانەی حەشدی شەعبی سەر بە ئێران داوای چوونەدەرەوەی هێزە ئەمریكاییەكانیان لە عێراق كردووە.\nئەو گرووپانە دەزگا ئەمنییەكانی عێراقیان بە ناپاكی تۆمەتبار كردووە كە زانیاریی هەواڵگرییان داوە بە هێزە ئەمریكاییەكان.\nلای خۆیەوە هاوپەیمانی فەتح داوای لە مستەفا كازمی فەرماندەی گشتی هێزە چەكدارەكان كرد لێكۆڵینەوە لە لێدوانەكانی ئەمریكا بكات كە باسیان لە هاوكاری نێوان حكومەتی بەغدا و وەزارەتی بەرگری ئەمریكا كردووە لە هێرشەكانی سەر حەشدی شەعبی لە سنوری سوریا.\nلە ئەم چوارچێوەیەدا هێزەكانی هاوپەیمانان لە عێراق ئەوپەڕی ئامادەباشییان راگەیاند بە پێی هەواڵی تۆڕی فۆكس نیوز.\nبەپێی هەواڵەكە، هێزە ئەمریكاییەكان لە عێراق كەوتوونە باری ئامادەباشی بۆ وەڵامدانەوەی هێرشی میلیشیا چەكدارەكان.\nرۆژی هەینی وەزارەتی بەرگری ئەمریكا بۆردومانكردنی مۆڵگەی میلیشیا شیعەكانی لە شاری ئەلبو كەمال لە سنوری سوریا و عێراق راگەیاند لە وەڵامی هێرشەكەی سەر هەولێردا.\nخەڵك- دووهەم هێرشی ئەمریكا بۆ سەر پێگەكانی میلیشیا چەكدارە شیعەكانی سەر بە ئێران لە سوریا لە رۆژی 26ی شوبات بە فەرمانی جۆ بایدن سەرۆكی ئەمریكا…\nخەڵك- بەشار ئەسەد سەرۆكی سوریا، بە فەرمی داوای خۆكاندیدكردنی كرد بۆ پۆستی سەرۆكی كۆمار، ئەمەش شەشەم داواكاریی خۆكاندیدكردنە لە هەڵبژاردنی سەرۆكایەتی…\n14 ئازار 2021 2.39 pm\nخەڵك- 10 ساڵ بەسەر دەستپێكردنی شەڕ لە سوریا تێپەڕ دەبێت، ئێستا سوریا وێرانە، خەڵكێكی زۆر ئاوارەن، دەوڵەتە گەورەكان…\n21 نیسان 2021 12.15 pm\nخەڵك- بەهۆی ناكۆكی نێوان چەند هێزێكی نزیك لەحكومەتی سوریاو هێزەكانی ئاسایشی ڕۆژئاوای كوردستان شەش كەس گیانیانلەدەستداوەو…


دوای تۆماركردنی توشبوویه‌كی دیكه، دڵنیایی ده‌درێته هاوڵاتیانی سێبیران\n2020-05-05 [01:45 AM]\nئه‌مڕۆ بەپێی راگەیەنراوێکی وەزارەتی تەندروستی، له شارۆچکەی سێبیرانی سەر بە قەزای دەشتی هەولێر پیاوێکی تەمەن 32 ساڵ تووشی ڤایرۆسی كۆرۆنا بووه، له‌مباره‌یه‌وه بەڕێوەبەری تەندروستی خەبات دڵنیایی دەداتە هاوڵاتیانی ئه‌و شارۆچكه‌یه.\nئەمڕۆ ٥ / ٥ / ٢٠٢٠ وەزارەتی تەندروستی بڵاویكردەوە كە حالەتێكی توشبوون بە ڤایرۆسی كۆڕۆنا لە كۆمەڵگای سێبیرانی سەر بە ناحیەی ڕزگاری لە سنوری قەزای خەبات تۆماركراوە، دكتۆر هێرش سعید تەرجانی بەڕێوەبەری تەندروستی خەبات بە دانیشتوانی سنوری بەڕێوەبەرایەتی تەندروستی خەبات و كۆمەڵگای سێبیران ڕادەگەیەنێت كە ئەم هاوڵاتیە و بەركەوتەی توشبووانی پێشووە و كارمەندی هێزەكانی ئاسایشە ئێستا لە نەخۆشخانەی ئیماڕاتی خەوێنراوە و لە ژێر چاودێری پزیشكی دایە و باری تەندروستی جێگیره.\nوتیشی، پێشتریش لە چوارچێوەی وەرگرتنی سامپل لە كۆمەڵگای سێبیران نمونەی لێوەرگیرابوو بەڵام نێگەتیڤ و پاك بوو.\nهێرش سه‌عید ئاماژه‌ی به‌وه‌دا، ئێستاش بە هاوڵاتیانی خۆشەویستی كۆمەڵگای سێبیران ڕادەگەیەنین كە ئەمڕۆ تیمەكانی بەڕێوەبەرایەتی تەندروستی خەبات و تەندروستی هەولێر لە دەوروبەری ماڵی تووشبووەكە (١٠٠) سامپل وەردەگرن بۆ زیاتر دڵنیایی بوون و پێویست بە هیچ دڵەڕاوكێ و ترس ناكات و تەنها چاودێری ڕەوشی تەندروستی كۆمەلگاكە دەكرێت و بە هیچ شێوەیەك ڕێكارەكانی پێشوو لە كۆمەلگاكە دووبارە نابێتەوە بەڵكو تەنها توشبووەكە و بەركەوتووەكانی ڕێكاری پێویستیان بۆ دەگیرێتەبەر .\nهه‌ر ئه‌مڕۆ وه‌زاره‌تی ته‌ندروستی رایگه‌یاند، لە بەردەوامی پشکنینەکان و گەڕان بەدوای گومانلێکراوان، تووشبووێکی دیکەی ڤایرۆسی کۆڕۆنای نوێ COVID-19 لە پارێزگای ھەولێر دەستنیشانکرا، پیاوێکی تەمەن 32 ساڵ، دانیشتووی شارۆچکەی سێبیرانی سەر بە قەزای دەشتی هەولێرە، بەرکەوتەی تووشبووانی پێشووە.


سەرێک لە ڕۆژ هەڵاتی ناوەڕاست بدەین، مەلا برایم مەجید پوور – pmnews\nمەڵبەندێک کە بە ڕۆژهەڵاتی ناوەڕاست ناسراوە پڕیەتی لە كیشە و شەڕ و ئاڵۆزی تەنانەت ناوەکەشی دابەشکراوە. ئێرانیەکان دەڵێن کەنداوی فـارس و عـەڕەبـەکان پێی دەڵـین کەنـداوی عەڕەب. فـارس و عـەڕەبیش لـەوەتی هـەن لـە سەر جیاوازی نـاوەکە و\nلـەوانەش گرێـنگتر خەونی زیـندو کردنـەوەی ئـێمپڕاتـۆری فـارس، یـان عەرەب ململانەیانە و کێشە کە گەورەتر کراوە، بـۆتـە مەیـدانی لـێکدانی شیعە و سونە لە سەر دەسەڵاتی ئـەو مـەڵـبەنـدە شەڕیـانـە. کوردستانـیش لـەو نـاوچەیـە هەڵکەوتـوە و فارس و تـورک و عەرەبیش سەرەڕای ئەوەی خۆیـان دژی یەکن، لە دوژمنایەتی کوردا بران و مویان بە نێودا ناچێ و هاوکاری یەکن! فارس و تورک و عەڕەب وەک کوردستان مـیـراتی بـابیان بێ بەسەر خۆیان دا بەشیان کردوە. هەر هەموشیان تا ئەوڕۆش حاشایان لە بوونی کورد و کوردستان وەک قەوارەیەکی سیاسی و گەلێکی سەربـەخۆ، کردوە. لـە هەر بـەشێک دا ئەو گەلە داوای مافی ڕەوای خۆی کرد بێ بۆ سەرکوت کردنی گەلە کۆمەگیان کردووە و هەموو چەشنە چەکێکی قەدەغە کراویشیان لـە سەر تـاقی کردۆتـەوە. لـە بـەر ئەوەی ناوچەکە خاوەنی کانگایەکی مەزنی نەوتە، هەمو زلهێزانی دنیاش چاوی تەماعیان تێ بڕیـوە و بۆ ئەوەی بەشی زۆریان بەرکەوێ لە هیچ ناجوامێری و نامرۆیی دەرهەق بـەو گەلە درێغیان نەکردوە. ئەو زلهێزانە لە لایەک بە فرتوفێڵی بەناو تـکنیکی بـەشی هەرە زۆری داهاتەکان بۆ خۆیان دەبەن، لە لایەکیترەوە ئەو کارخانە زەبەلاحانـەی چەک و چۆڵی پێ وەگەڕ دەخەن و شەڕ و ئاژاوە لە مەڵبەندەکە دروست دەکەن و بەرو بوی کارخانەکانیانی پێ خورد دەکەنەوە. بـەشێکی زۆری بـودجـەی ئـەو وڵاتانە بۆ چەک و چوڵ سەرف دەکرێ، بەشە زۆرەکەشی هەر لەو مەڵبەندە دەکار دەهێندرێ. خەڵکی مەڵبەندەکە دەکوژرێن، ماڵیان وێران دەکرێن و لەکار و کاسبی دەبن وپەڕیوەی ئێر و ئەوێ دەبن.\nبە وتەیەکی تر بە نەوتی خۆیان ئاگر لـە ماڵەکانیان بەر دەدرێ. ئەوەی بە چاوی خۆمان دیتومانە شەڕی گەورەی عەڕەب و ئیسڕائیل و ئیران و ئێڕاق و کووەیت، کوردەکان و داگیـرکەرانی کوردستان و فـەلـەستین جولەکان، هەمویان لەو مەڵبەندە ئەنجام دراون و دەدرێن، جا لە وردە شەڕکانیش گەڕێ . زیانی گیانی و ماڵیش بەکەس ئەژمار ناکرێ . دوای ئەو هەمو مەرگ و ماڵ وێرانیانە سەر ئەنجام سەودای زلهێزەکان تا دروستکردنی شەڕێکـی تر ڕادەگیرێ و یان باشتر بـڵێم بـۆ خۆ ڕێـک خستنەوە، نـاوی سوڵح و ئـاشتی لێی دەنرێ. لێرەدا ( ٢) مەسەلەی گرینگ لـەو مەڵبەنـدە هـەروا بـە بێ چـارەسەری ماونەوە. (١) چاوی تەماعی زلهێزان پڕ نەبووە و خەریکی داڕشتنی بەرنامەیەکی ترن، کە ئاکامەکەی بۆ گەلانی مەڵبەندەکە هەر شەڕ و ماڵوێرانیە. ( ٢) مەسەلەی کوردە کە داگیر کەرانی کوردستان لە پەنا ئەو شەڕ و شوڕانە و ئەو بیری داگیر کاریەی کە هـەیـانـە، نـەخشەی جـوغـرافی کوردستانـیان وا شێـوانـدوە کە لـێک کردنەوەو یەکلا بونەوەی گەلێک حاستەم و مەتـرسیدارە. لـە هەر بەشەی فارس وتورک وعەڕەبی زۆریان تێ خزانـدوە و بە هەمـو هـێزیانەوە سەرقاڵی لە بیر بردنەوەی زمان وفەرهـەنگ وکلتوری کوردن.و بۆ ئەو کارەش هێندێک کوردی دۆڕاوی بەناو پێشکەوتویان کڕیوە و پیداویستی تەواویشیان بـۆ هەڵخەڵەتـانـدن لـە ئیختیار ناون، هەمو شتەکان دەگۆڕن و نـاوی جۆراو جۆریـان لێ دەنـێن. لـەوەش مەترسیدارتر جۆڕێک تۆوی ناکۆکی و دوبەرەکیان لە ناو کوردان دا چانـدوە کە بە هێچ سیاسەتمەدارو کورد کوتەنی مەلا وشێخان ئاشت نابنەوە. فـەلەستینیان لـێک کردونـە دوژمـن بـەردەوام شەڕومـشـت ومـڕیـانــە وکـەس خـەتـی کـەس ناخوێنێتەوە. نمونەی کەرکوکی کوردستان لە بەرچاوانـە، کە ورمێش کەرکوکی ڕۆژهەڵاتی کوردستانە. بێگومان لەبـاکورو ڕۆژئـاواش لـەو نـمونـانـە زۆرن . ئـەوەنـدەی مـن لـە بیرم بـێی هـیـچ شکستێکی گەورەی کـورد نـەبـوە کە لـەژێر چاوەدێرێ زلهێزان و خەیانەتی خۆ فرۆشان نەخشەکەی دا نە ڕژا بێ. هەمـو یارمەتیدان وبەهانا هاتنی دنیای دەرەوە بوکوردان تەنیا ئەوکاتە بوە کەدوژمنانی کورد بە چەکی قەدەغەکراو لێیان داون مال وێران و ئاوارەیان کردون، سازمانە بەناوخێرخوازەکان، نەک دەوڵەتان، نان وجل وبـەرگیان پیداون و لـە کەمـپانـدا زیندانیان کردون و تائەوڕۆش هیچ دەوڵەتێک بەڕەسمی لـەسەر کورد وەجواب نـەهـاتـەوەو یـارمـەتی نـەداوەو دانی بـەڕەوا بـونی داواو مـافە نـەتەوایەتیەکانی دانـەهـێناوە. خۆ لێی گێل کردنی دنـیای زلـهێزەکان لـە تـێگەیشتن لـە مـەسەلـەی کورد، بـۆتـە هـۆی ئـەوەی کە وای دادەنـێـن کورد هـەرنـان ئـاوو جل وبەرگیان دەووێی هێچیتر! ناڵێن باشە ئەوکوردە بـۆچی قەڵاچۆ دەکرێی ؟ بۆچی بەچەکی قەدەغە کراولێی دەدرێی ؟بۆچی لە ماڵ وزیدو نیشتمانی دەردەکڕێی ؟ ئەوە هەر لەسەر نان و ئاوە؟! هەمو ڕێبەرانی کورد ئـەوەیان دیوەو دەزانن ، ئەوەی جێی تـێـوەڕامانە ئـەوەیـە : بـۆ چی تـا ئێستا ڕێگایـەکیان بـۆ گۆڕیـنی ئـەو ڕەوتـە نـە دۆزێـوەتەوە ؟! بەڕای مـن بەشی زۆری دەگەڕێتەوە بۆ پشت بەستن بـە بێگانـەو پشت تێکردن لە خۆمـانە . نـەبـونی بـەرنامەو داوای هاوبەش دەردی سەرباری دەردانە ! ئەوەی منی تاساندوە ئەوەیە : بۆچی ئێمە دەتوانین بـۆ بـەرژەوەندیەکی کاتی وتـاکی پشت بـە بێگانـە بـبەستین ، بـەڵام بـۆ بـەرژەوەنـدی گشتی وگەلی و هەمیشەیی، پشتی یەک ناگریـن و بەرانبەر دوژمـنـەکانـمـان رانـاوەستین ؟!\nمـن پێموایە ئەوڕەوتە کۆنەی دوژمنایەتی یەکتر کردن سەرەتانێکە لە جەستەی کورد وکوردستان هاتوەو تاکە دەرمانیشی یەکگرتویی وهاوکاری کردن و پشت بەستن بە خۆمانە. مخابن کە بۆ خۆمان یەکگرتو نیـن ویـەک بەرنامەی هـاوبەشمان نیە چاوەڕوانـیمان لـە بـێگانـان چیە ؟! ئـێمە وەک کورد ئـەحزابی جـۆراوجـۆرمـان زۆرن ، دروشمی قەڵەو و پـڕ زەڕق و بـەرق ئـاشی پێـدەگەڕێ، خۆ ڕانان و پێ هەڵاکوتنـمـان لـە سنـوری شێـعر و پـەخشانـیش تـێپـەڕیـوە بـەڵام لـە کـردەوەدا شتێکیترمان دیـوە ! لـێـرەدا قسەیـەکی خۆشتـان بـۆ دەگێڕمـەوە ئـەگەر تـەعـبیری ناحەزی لێنەدەنەوە. ( مەلایەک کوڕێکی هەبووە دەرسی ئەلف و بێی پێ کوتـووە کوڕە زۆر باش بە دوای باوکی دا ڕۆیشتوە هـەتـا گەیــوەتـە پیتی مـیـم ، لـەوێ کوڕە کوتویە نـیـم، مەلا کوتویە ڕۆڵە دەزانم (نی) بەڵام هەر بڵێ (میم ) دەگەڵ داوای لێبوردن ئێمە هەمو شتەکان بـاش دەزانـیـن و بـاش دەڵـێـیـن بـەڵام هەر کە گەیشتینە یەکگرتنەوە و هـاوکاری دەڵێین ( ئـێـمـە نـیـن ) مـن نـازانـم بە چ زمان و ئەدەبیاتێک گەلەکەمان دەگەڵ حیزبەکانمان قسە بکەن کە لێیان تێبگەن بە کام ئوسول و پڕەنسیپ دەبێ داواکانیان عەمەلی بکەن؟! بەڕێزان من خۆم یەکێکم لە ئەندامی ئەو حیزبانەو بەشی خۆشم لەو گەلە و گازەندە و بگرە هـەڵـە و پـەڵانـەش پێدەبڕێ، دەزانم دەستێک بەتەنی تەقەی نایە، بەڵام دەیڵێم تا قەرزداری مێژووی گەلەکەمان نەبم. دەڵێن پیاوهەق بڵێ ماڵی خرا نابێ! ئەگەر خراش بێ من ئیمانم وایە بە هەق خراپ بێ باشترە نەک بەناهەق!!\nبراتان مەلا ئیبڕاهیمی مەجیدپور ١٤ بەفرانباری ٢٧٢١ کوردی\n١٧ / ١ / ٢٠٢٢ زایینی


شیكردنه‌وه بۆ گرته ڤیدیۆییه‌كه‌ی ئه‌بوبه‌كر به‌غدادی ده‌كرێت\nهەواڵ / جیهان :: 30/04/2019 :: 689 جار بینراوە\nتاگ :: داعش جیهان\nیه‌كه‌مجار كه ئەبوبەکر بەغدادی لەبەردەم کامێرادا دەرکەوت، هاوینی ساڵی 2014 بوو، کاتێک لە مینبەری مزگەوتێک لە موسڵ خۆی وەک "خەلیفە"ی یەکەمی خەلافەتی ئەم سەردەمە ناساند.\nخەلافەتەکەشی لەسەر ڕووبەڕێکی گەورەبوو لە عێراق و سوریا كه هه‌شت ملیۆن کەس له‌و رووبه‌ره نیشته‌جێبوون، لەماوەی ئەم چەند ساڵەی پێشوودا تەنیا تۆماری دەنگی بڵاودەکردەوە، بەڵام ڕۆژی دووشەمە ڤیدیۆیەکی نوێی بڵاوبووەوە.\nکاتی بڵاوکردنەوەی ڤیدیۆکەش جێی سەرنجە، چونکە پێش مانگێک دوایین ناوچەی خەلافەتەکەی كه باغۆز بوو کەوت و لە ئێستادا ڕۆڵی ناوبراو ناڕوونە، هەروەها بەهۆی دیارنەمانی بەغدادییەوە، لەلایەن ئەو گروپە توندڕەوانەوە رەخنەی لێگیرا کە تاوەکو مردن لە شارۆچکەی باغۆز بۆ سەرکردەکەیان شەڕیان کرد.\nلە ڤیدیۆکەدا دیارە ئەبوبەکر بەغدادی متمانەی بەخۆیەتی و ئەو جلوبەرگە ئاینییەی لابردووە کە پێشتر لە موسڵ پێوەی دەردەکەوت و لەسەر زەوی لە پەنا کلاشینکۆفیکەوە دانیشتووە تاوەکو ورەی سەربازەکانی بەرزبکاتەوە (هاوشێوەی ئوسامە بن لادن و ئەبو مسعەب زەرقاوی).\nئەمەش ئاماژەیە بۆ ئەوەی هێشتا بەغدادی کارەکانی ئەم ڕێکخراوە "تیرۆرستییە" بەڕێوەدەبات و لەنێوان کەتیبە جێماوەکانی داعشدا دەجوڵێتەوە، هەروەها لە ڤیدیۆکەدا تەنیا نییە تاوەکو پیشانی جیهانی بدات هێشتا شوێنکەوتووی ماوە.\nگومانی ئەوە دەکرێت بەغدادی لەگەڵ ژمارەیەکی کەم خەڵکیدا گەشت بکات، لەوانەش برا گەورەکەی (جومعە) لەگەڵ عەبدولـلەتیف جبوری کە شۆفێر و پاسەوانەکەیەتی و لە منداڵییەوە دەیناسێت.\nچەند پسپۆڕێکی تایبەتی ئەمریکی شیكردنه‌وه‌یان له‌سه‌ر گرته ڤیدیۆکە كردووه تاوەکو چەند بەڵگەیەک لەسەر شوێنەکەی دیاری بکەن و گومانی ئەوە دەکەن یان لە بیابانە فراوانەکەی سوریا بێت یاخود لە شوێنێکی نهێنی لە پارێزگای ئەنبار بێت لە عێراق.\nبەغدادی ئەو پیاوەیە کە هەموو جیهان بەدوایدا دەگەڕێت و 25 ملیۆن دۆلار بۆ دۆزینه‌وه‌ی شوێنه‌كه‌ی وه‌كو دیاری ته‌رخانكراوه، به‌ڵام پاسەونییەکی زۆر بەهێزی هەیە وایکردووە ماوەی ئەم چەند ساڵە بە زیندوویی بمێنێتەوە.\nلە ڤیدیۆکەدا بەغدادی تەنانەت دیوارەکانیشی بە پەڕۆیەکی سپی داپۆشیوە تاوەکو بەڵگە لەسەر شوێنەکەی نەدات بەدەستەوە لەگەڵ ئەو دۆشەک و فەرشەی لەزۆربەی ماڵە عەرەبییەکاندا هەیە، چەند چالاکوانێکیش گومانی ئەوە دەکەن ئەو دۆشەک و سەرینانە لە باکوری سوریا و لەدەرەوەی دیمەشق دروستکرابن، یان دواتر هاوردە کرابێت بۆ باكورى رۆژئاواى عێراق.\nبەغدادی دەیەوێت لە ڕێگەی ڤیدیۆکەوە پیشانی ڕۆژئاوای بدات کە "ڕەنگە خەلافەتەکەیان بە جه‌سته لەناو بردبێت، بەڵام ناتوانن ئایدۆلۆژیاکەی پشتەوەی لەناوبەرن".\nوەرگێڕان: هیڤی فەرهاد


ئێستا ئیتر کێ هەڕەشەیە لەسەر داهاتوی هەرێم!؟ – wazho.net\nئێستا ئیتر کێ هەڕەشەیە لەسەر داهاتوی هەرێم!؟\nئایار 9, 2021\t2863286 جار خوێندراوەتەوە\nئێشتا ئیتر کێ هەڕەشەیە لەسەر داهاتوی هەرێم!؟\nیەکێک لە گرنگترین پرسەکانی کە بویە هۆی هێنانەکایەی پشتیوانیی نێودەوڵەتی بۆ دۆزی کورد بەتایبەت لە کوردستانی عێراق دوای پەلاماری رژێمی پێشوی عێراق بۆسەر کوەیت، پرسی قڕ کردن و پێشێل کردن ماف و ئازادییە گشتی و کەسییەکانی گەلی کورد بو لە لایەن ڕژێمی پێشوی عێراق.\nبۆیە پاش کۆڕەوی خەڵکی کوردستان بە هۆی پەلاماری سوپای عێراق بۆسەر پارێزگاکانی هەرێم، کۆمەڵگای نێودەوڵەتی بەتایبەت ویلایەتە یەکگرتوەکانی ئەمریکا و دەوڵەتانی ئەوروپای رۆژاوا، لەڕێی بڕیاری ٦٨٨ی ئەنجومەنی ئاسایش، بۆ یەکەم جار لە دوای جەنگی سارد دەستێوەردانی مرۆییان کرد بۆ پاراستنی گەلی کوردستان و، بە پێشنیاری فەڕەنسا ناوچەی دژە فڕینیان دروست کرد و، هەر ئەمەش بویە بناغەی دامەزراندنی هەرێمی کوردستان.کەچی ئێستا بە هەڵگرتنی شوێن پێی ئەو رژێمە داپڵۆسێنەرە، وا دەسەڵاتی دیفاکتۆی هەرێم، جارێکی تر هەرێم ئەخاتەوە پێگەی دژبەری ئەو بەهایانەی کۆمەڵگای نێودەوڵەتیی ئازاد کاریان بۆ ئەکات و بەو هۆیەشەوە سی ساڵە هەرێم دەپارێزن.\nئەم پەیامە بە ڕونی لە بەیاننامەی وەزارەتی دەرەوە و نوێنەرایەتییەکانی وڵاتانی دۆستی کوردستان لەم چەند ڕۆژەدا دیارە. ماوەیەکی زۆرە میدیا و ناوەندەکانی بڕیاری رۆژاوا سەرنجیان لەسەر پرسی پێشێل کردنی بنەماکانی دیموکراسی و مافەکانی مرۆڤ و، بەردەوامیی گەندەڵییە لە هەرێمی کوردستان. کاردانەوەکان بۆ پرسی سزادانی ئازادیخوازانی بادینان، پرسیاری لەسەر شەرعییەتی پشتیوانی کردنی هەرێم لە بەرامبەر نەیارانی ئێجگار گەورەتر کردوە لە کاتێکدا دەوڵەتانی رۆژاوا لە بەرژەوەندییانە کە مامەڵە لەگەڵ ئەو دەوڵەتانە بکەن کە کوردیان بەسەر دابەش کراوە. دەبێت بە هۆی ئەم سکانداڵەی سزای چالاکانی بادینان چاوەڕێی هەڵوێستی دیکەش بین.\nپێداگریی کوێرانەی دەسەڵاتدارانی هەرێم بۆ ئەنجامدانی ریفراندۆم و شکستی ١٦ی ئۆکتۆبەری ٢٠١٧، بویە هۆی لەدەستدانی نیوەی خاکی هەرێم. ملهوڕیی ئێستای ئەم دەسەڵاتەش بۆ سەپاندنی حوکمی پۆلیسی و بەکارهێنانی دادگاکان بۆ سەرکوت کردنی سیاسی سەرباری بەردەوامیی گەندەڵی و بێدادیی کۆمەڵایەتی، داهاتوی ئەم بەشەی تری هەرێمیش ئەخاتە بەردەم مەترسیی جدییەوە.\nئێستا ئیتر کێ مەترسییە لەسەر داهاتوی هەرێم!؟ ئێمە کە داوای حوکمی چاک و بتەوکردنی پایەکانی دیموکراسی و دامەزراندنی دامەزراوەی شەرعیی نوێنەر و بەرگریکار لە خەڵک دەکەین، یان ئێوە کە ئەتانەوێ درێژە بە حوکمی تاکە کەسی و قۆرخ کردنی سەرجەم دامەزراوەکانی هەرێم وخاڵی کردنەوەیان لە شەرعییەت ئەدەن!؟\nئێمە کە داوای سەروەرکردنی بەرژەوەندیی گشتی و بەکارهێنانی سامانی گشتی بۆ بنیاتنانی وڵاتێکی ئاوەدان و پڕ فەڕ بۆ دانیشتوانەکەی ئەکەین، یان ئێوە کە هەر خەریکی وێران کردنی زیاتری هەرێمن لەڕێی بە تاڵان بردنی داهاتەکانی سەرزەوی و ژێر زەویی ئەم هەرێمە!؟ ئێمە کە دەمانەوێ فشار بکەین لەپێناوی پاراستنی ئازادییە گشتی و تایبەتییەکان و لەو ڕێگایەشەوە ئاوارتە کردنی هەرێم لە دەوروبەرەکەی و بەم شێوەیەش بەدەستهێنانی پشتیوانیی نێودەوڵەتی، یان ئێوە کە ڕۆژێک بە سەرکێشیی ریفراندۆم و دەمێکیش بە چونیەک کردنی هەرێم لە گەڵ سیستمە نادیموکراسییەکانی ناوچەکە هەرێم ئەخەنە سەنگەری بەرامبەری کۆمەڵگەی نێودەوڵەتی؟!\nPrevious نیمار بەرشەلۆنەی توڕە كردووە: بەكاری هێناین\nNext كازمی: په‌یوه‌ندیه‌كانی به‌غدا و هه‌ولێر له قۆناغێكی زێڕیندان


"قه‌ده‌غه‌ی هاتوچۆی ته‌واوه‌تی" له توركیا كۆتایی هات و "ئاساییبوونه‌وه‌ی قۆناغبه‌ند" ده‌ستی پێ كرد.\n"قه‌ده‌غه‌ی هاتوچۆی ته‌واوه‌تی" كه له میانی به‌ره‌نگاربوونه‌وه‌ی ڤایرۆسی كۆرۆنای نوێ له كاتژمێر ١٩:٠٠ی رۆژی ٢٩ی نیسانی رابردوو ده‌ستی پێ كردبوو، له كاتژمێر ٠٥:٠٠ی ئه‌مڕۆوه كۆتایی هات و تا كاتژمێر ٠٥:٠٠ی رێكه‌وتی یەکی حوزه‌یران قۆناغی "ئاساییبوونه‌وه‌ی قۆناغبه‌ند" ده‌ست پێ ده‌كات.\nله قۆناغی ئاساییبوونه‌وه‌ی قۆناغبه‌ند، سنوورداریی هاتوچۆ له رۆژانی كاردا له كاتژمێر ٢١:٠٠ تا كاتژمێر ٠٥:٠٠ ده‌بێت و له رۆژانی پشووی هه‌فته‌یشدا (شه‌ممه و یه‌كشه‌ممه) له كاتژمێر ٢١:٠٠ی شه‌وی هه‌ینی له‌سه‌ر شه‌ممه‌وه ده‌ست پێ ده‌كات هه‌ردوو رۆژی شه‌ممه و یه‌كشه‌ممه به‌ته‌واوی ده‌گرێته‌وه و تا كاتژمێر ٠٥:٠٠ی رۆژی دووشه‌ممه به‌رده‌وام ده‌بێت.\nسنوورداركردنی هاتوچۆ كه‌سانی خوار ته‌مه‌ن ١٩ ساڵ و ئه‌و هاووڵاتییانه‌یش ناگرێته‌وه كه ته‌مه‌نیان له سه‌رووی ٦٥ ساڵه كه دۆزی یه‌كه‌می ڤاكسینی كۆرۆنایان به‌كار هێناوه.\nله‌و كاتانه‌ی كه هاتوچۆ سنووردار نه‌كراوه، ده‌تواندرێت گه‌شتكردن له‌نێوان شاره‌كاندا ئه‌نجام بدرێت.\nله رۆژانی كاردا له كاتژمێر ٠٧:٠٠ بۆ ٢٠:٠٠ خزمه‌تگوزاری راسته‌وخۆ له شوێنه‌كانی خواردن و خواردنه‌وه پێشكه‌ش ده‌كرێت و له كاتژمێر ٢٠:٠٠ بۆ ٢٤:٠٠یش خواردن و خواردنه‌وه به پێچراوه‌یی ده‌درێت به كڕیار.\nبازاڕگا (مۆڵ)ه‌كانیش له رۆژانی كاردا له كاتژمێر ١٠:٠٠ بۆ كاتژمێر ٢٠:٠٠ كراوه ده‌بن و لە رۆژانی پشووی هه‌فته‌یشدا به داخراوه‌ی ده‌مێننه‌وه.\nسه‌ركۆماری توركیا، ره‌جه‌ب ته‌یب ئه‌ردۆغان له دوای كۆبوونه‌وه بە وه‌زیرانی كابینه‌كه‌ی لە ٢٦ی نیسانی رابردوو بۆ هاووڵاتییان رایگه‌یاند كه له میانی به‌ره‌نگاربوونه‌وه‌ی كۆرۆنادا له كاتژمێر ١٩:٠٠ی رۆژی ٢٩ی نیسان تا كاتژمێر ٠٥:٠٠ی رۆژی ١٧ی ئایار ده‌چنه قۆناغی "قه‌ده‌غه‌ی هاتوچۆی ته‌واوه‌تی".\nقه‌ده‌غه‌ی هاتوچۆ توركیا\nكۆچبه‌ره ئه‌فغانستانییه‌كان چیرۆكی "لێدانیان له‌لایه‌ن سه‌ربازه ئێرانییه‌كان" ده‌گێڕنه‌وه\nتوركیا.. ئاماره‌كانی تووشبوون به كۆرۆنا بۆهه‌ر ١٠٠ هه‌زار كه‌سێك له‌سه‌ر ئاستی پارێزگاكان بڵاوكرانه‌وه\nوه‌زیری ته‌ندروستیی توركیا: "لانیكه‌م ٤٠ ملیۆن هاووڵاتییمان دۆزێك ڤاكسینیان وه‌رگرتووه"\nتورکیا نیگەرانی دەربڕی سەبارەت بەبڕیاری هەڵپەساردنی چالاکییەکانی پەرلەمانی تونس


خوراسپ - ویکیپیدیا، ئینسایکڵۆپیدیای ئازاد\nخوراسب - Xurəsb\nپۆتانەکان: 37°11′10.5″N 44°57′01.5″E / 37.186250°N 44.950417°E / 37.186250; 44.950417پۆتانەکان: 37°11′10.5″N 44°57′01.5″E / 37.186250°N 44.950417°E / 37.186250; 44.950417\nخوراسپ گوندێکە، کەوتووەتە گوندەواری مەرگەوەڕ، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nخوراسپ ھاوسنوورە لەگەڵ ئەم گوندانە:\nلە باکوورەوە لەگەڵ گوندی باوا.\nلە باشوورەوە لەگەڵ چیای بەردەسپی.\nلە ڕۆژھەڵاتەوە لەگەڵ گوندی ترسەبڵاخ.\nلە ڕۆژاواوە لەگەڵ گوندی چریەوا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٩٤) کەس و (٥٩) خێزان بووە.\nوەرگیراو لە «https://ckb.wikipedia.org/w/index.php?title=خوراسپ&oldid=910621»


05:59 - 25/01/2022 397 جار خوێندراوەتەوە\nزەمەن – هەرێمی كوردستان\nبزوتنەوەی گۆڕان له‌سه‌ر ململانێی پۆستی سه‌رۆك كۆمار سه‌رزه‌نشتی پارتی و یه‌كێتی ده‌كات و رایده‌گه‌یه‌نێت؛ ئەزمونی عێراقی نوێ دەریخستوە پۆست و کورسی و وەزارەتەکان، ھۆکاری بەھێزکردنی پێگە و سەنگی کورد نەبون، ململانێی کەسی و حیزبیش بە قازانجی جێبەجێکردنی مافە دەستورییەکان نەشکاونەوە.\nله‌راگه‌یه‌ندراوێكدا؛ گۆڕان ئاماژەش بۆ ئەوەدەكات كە لەبری ململانێ بۆ بەدەستھێنانی پۆست و ھێنانەدی خواستی حیزبی؛ کار بۆ چارەسەرکردنی کێشەکانی خاک و دەسەڵات و سامان و پێشمەرگە بۆ چوار ساڵی داھاتو بکرێت.\nئەولەویەتی ئەم قۆناغەی خەباتی سیاسیی نەتەوەکەمان لە بەغدا، پێکەوەکارکردنە بۆ ئاسایکردنەوەی پەیوەندییەکانی حکومەتی هەرێم و حکومەتی ئیتحادی بە ئامانجی دەستەبەرکردنی شایستە داراییەکانی ھەرێم و بەپیرەوەچونی داخوازییەکانی هاوڵاتیان، بۆ رەخساندنی ھاوبەشییەکی سیاسیی راستەقینەی کورد لە دەزگای بڕیاردانی سیاسیی عێراق، بۆ جێبەجێکردنی مادە دەستورییەکان و چارەسەرکردنی کێشەی خاک و مادەی ١٤٠، بۆ چارەسەرکردنی کێشەکانی پێشمەرگە و بودجە و دابینکردنی موچە بۆ فەرمانبەرانی ھەرێم، بۆ پێداگیری لەسەر دروستکردنی ئەنجومەنی ئتیحادی و کارکردن بە پرەنسیپەکانی رێکەوتنی نیشتمانی و هاوسەنگی بۆ حوکمڕانی.


حکومەتی هەرێم لەبارەی دامەزراندنەوە روونکردنەوە دەدات – سنور میدیا\nحکومەتی هەرێم لەبارەی دامەزراندنەوە روونکردنەوە دەدات\nژمارەی بینین: 413\nوەزیری پلاندانانی هەرێم رایگەیاند، “زۆر زەحمەتە لەم دۆخەدا بتوانین کەس دابمەزرێنین”، دەشڵێت، “ئەگەر تاوەکو ٢٠٤٠ بەم میکانیزم و شێوازەی ئێستا بڕۆین دۆخمان زۆر خراپتر دەبێت.”\nلەمیانەی چاوپێکەوتنێکیدا لەگەڵ ئاژانسی هەواڵی ئەنادۆڵ، دارا رەشید وەزیری پلاندانانی هەرێم باسی لەوەکردووە، “روون و راشکاوبم لەگەڵتان زۆر زەحمەتە لەم دۆخەدا کە ئێستا هەمانە کەس دابمەزرێنین، چونکە بە زۆر توانیومانە موچەی ئەو موچەخۆرانە دابین بکەین کە هەیە.”\nئاماژەی بەوەشکردووە، ئەگەر دۆخی دارایی باش بێت لەساڵی ٢٠٢٢دا بەدڵنیاییەوە سێ یەکەمەکان، ئەوانەی بڕوانامەی ماستەر و دکتۆرایان هەیە، پزیشکان و مامۆستایان گرێبەست و وانەبێژ دادەمەزرێنن.\nلەبارەی ئەوەی پلانی خێرای وەزارەتەکەی چییە بۆ رەخساندنی هەلی کار بۆ گەنجانی هەرێم، دارا رەشید ئەوەشی وتووە، “ئێستا ئەگەر حکومەت دۆخی داراییشی باش بێت ناتوانێت ئەو ریزبەستنەی لە ساڵی ٢٠١٤ەوە دروست بووە دایانمەزرێنیت.”\nوەزیری پلاندانان ئاماژەی بەوەشکردووە، پلانی جێگرەوە ئەوەیە کەرتی تایبەت کارا بکرێت و دامەزراندن لە کەرتی تایبەت وەک کەرتی گشتی بێت، دەبێت بە یاسا وا لە خەڵک بکەین کە رووەو کەرتی تایبەت بڕوات و هەموو ئەو مافانەی لە کەرتی گشتی هەیەتی لە کەرتی تایبەتیش هەیبێت.\nئەو وەزیرەی حکومەتی هەرێم ئەوەشی ئاشکراکردووە، “توێژینەوە و خوێندنەوەمان بۆ کردووە، ئەگەر تاوەکو ٢٠٤٠ بەم میکانیزم و شێوازەی ئێستا بڕۆین دۆخمان زۆر خراپتر دەبێت، دەبێت بەو ئاراستەیە بڕۆین کەرتی تایبەت کارا بکەین بە یاساش پەیوەندی فەرمانبەر لە کەرتی تایبەت و کەرتی گشتی رێکبخەین.”\nئەم قسانەی وەزیری پلاندانانی حکومەتی هەرێم لەکاتێکدایە، ساڵانە لە زانکۆ و پەیمانگاکانی هەرێم ژمارەیەکی زۆر لە گەنجان خوێندن تەواودەکەن و بەشێکی زۆریشیان نە لەکەرتی گشتی و نە لەکەرتی تایبەتدا دەرفەتی کارکردنیان بۆ ناڕەخسێت، ئەمەش نیگەرانیی گەنجان و چین و توێژە جیاوازەکانی بەدواداهاتووە.


بزرۆكه له نێوان فۆنیم و ئه‌فیۆن و پێكهێنه‌ری بڕگه‌دا – Denegkan\nbyسه‌لام\tDecember 15, 2012\tزمان\nئاماده بوونی چه‌مكی بزرۆكه له نێو نوسینی زمانه‌وانی كوردیدا ململانێیه‌ك له نێوان ڕێنوسی ئه‌لفبێی كوردی (وه‌رگیراو له ئه‌لفبێی عه‌ره‌بی , فارسی , سریانی ) و لاتینی-كوردی ده‌خوڵقێنێت !ئایدۆلۆژیای سیاسی له پشت ئه‌و ململانێیه‌یه.هه‌بوونی بزرۆكه دیارده‌یه‌كی زمانه‌وانییه یان سیاسیه؟ بزرۆكه فۆنیمه؟ بزرۆكه ئه‌لۆفۆنه؟ هه‌بوونی بزوێن به‌سه بۆ دروستكردنی بڕگه,به واتای بزرۆكه پێكهێنه‌ری بڕگه‌یه؟\nئه‌م ناونیشانه هه‌وڵده‌دات وه‌ڵامی ئه‌و پرسانه‌ی سه‌ره‌وه بداته‌وه.\nبزرۆكه و فۆنیم\nهه‌وڵده‌درێ بزرۆكه وه‌ك ڤاوڵ بناسرێنرێ وه‌ك ئه‌وه‌ی به‌شێكی پێكهێنه‌ری بڕگه‌یه!چونكه بڕگه به زه‌نی ئه‌و به بێ ڤاوڵ دروست نابێ. بزانین هه‌بوون و نه‌بوونی بزرۆكه چ قورساییه‌كی هه‌یه له دروستكردنی بڕگه‌دا؟\nتوێژه‌ر خۆی باوه‌ڕی وایه هه‌بوونی بزرۆكه له ڕواڵه‌تی وشه دروستكردن –ڕۆنانی وشه- پێویستی به بزرۆكه نییه.\nفۆنیم ده‌نگێكی واتاداره.جێگۆڕكی ئه‌و ده‌نگه واتای وشه ده‌گۆڕێت. بۆ نموونه , وشه‌ی ” ده‌م “له سێ پیتی د-ه-م پێكهاتووه : ئه‌گه‌ر هاوكێشه‌كه به ژماره شیبكه‌ینه‌وه 1, 2 ,3 مه‌سه‌له‌كه زیاتر ڕۆنده‌بێته‌وه:\n1.ئه‌گه‌ر ژماره (1) لاببه‌ین , وشه‌كه شه‌كڵ و واتایه‌كی نوێ و جیا له “ده‌م ” ده‌به‌خشێت :وشه‌كه ده‌بێته ه‌م یان ئه‌م.\n2.ئه‌گه‌ر ژماره (2) لاببه‌ین , وشه‌كه ده‌بێته (دم )-ده‌نووك :قازه‌كه‌ی دم-ی درێژه.\n3.ئه‌گه‌ر (3)لاببه‌ین , وشه‌كه ده‌بێته (ده) یان پێشگری (ده)به‌رده‌وام : ده‌خۆم , ده‌مخوارد.\nگۆڕینی فۆنیم ده‌بێته گۆڕینی واتا و شێوه‌ی وشه‌كه :\nBet pet , Said dead\nبزرۆكه نه وشه‌ی نوێ دروست ده‌كات حزوریشی له وشه‌ی كوردی كێشه له واتای وشه دروستده‌كات:\nDil- دڵ—————dil دیل\nزیادكردنی (ی) لام و ڕی قه‌ڵه‌وی كۆتایی سووك ده‌بێت:\nكه‌واته بزرۆكه فۆنیم نییه , زێده‌كردنیشی كێشه‌ی زمانه‌وانی دروستده‌كات.\nبزرۆكه و ئه‌لۆفۆن\nئه‌لۆفۆن شێوه‌ی ده‌نگیی ده‌نگه , ئه‌و پرۆسه‌یه‌ش واتا ناگۆڕێت.مه‌رج نییه ئه‌م دیارده زمانه‌وانییه یونیڤێرسه‌ل-جیهانی بێت , بۆ نموونه هه‌ردوو لامی سووك و قه‌ڵه‌و و هه‌ردوو (ر—ڕ) له كوردیدا فۆنیمن , كه‌چی له زمانی ئینگلیزیدا ئه‌له‌فۆنن :\nهه‌ڵه (غه‌ڵه‌ت )—–هه‌له(ده‌رفه‌ت)\nله ئینگلیزیدا تێكه‌ڵكردنی هه‌ردوو فۆنیم ته‌نیا نامۆبوون له سیسته‌می ده‌نگیی (فۆنۆلۆژی) ئینگلیزی دروستده‌كات , به‌ڵام واتای هه‌ردوو وشه‌كه ( به قه‌ڵه‌وكردن و سووككردن ) ناگۆڕێت.\nكه‌واته هه‌بوونی بزرۆكه قه‌ڵه‌وی و سووككردن له وشه‌ی كوردی دروستناكات , هه‌بوون یان نه‌بوونی بزرۆكه واتای وشه ناگۆڕیت , كه‌واته بزرۆكه ئه‌لۆفۆن نییه.\nبزرۆكه و بڕگه\nزۆربه‌ی بڕگه به ڤاوڵ دروستده‌كرێ , به‌ڵام خودی ڤاوڵ مه‌رج نییه له هه‌موو حاڵه‌تێكدا پێكهێنه‌ری بڕگه بێت.له ئینگلیزیدا وشه هه‌یه به‌بێ هه‌بوونی ڤاوڵ بڕگه دروستده‌بێت.\nبه ڕای من وشه‌ی كوردی هه‌یه به‌بێ هه‌بوونی ڤاوڵ بڕگه‌ی لێدروستده‌بێت:\nPrevious باخچه ڕه‌ژووه‌كانی حه‌قیقه‌ت\nNext چاوپێكه‌وتن له‌گه‌ڵ داستان به‌رزان


J.2.5 بۆچی ئه‌نارکیستەکان پشتیوانی لە دەنگنەدان دەکەن و کاراییەکانی چین؟ | An Anarchist Frequently Asked Questions\n« J.2.4 بەدڵنیاییەوە دەنگدان بۆ پارتە رادیکاڵەکان چالاکییە؟\nJ.2.6 کاراییەکانی بەکاربردنی بنەڕەتییانەی هەڵمەتەکانی هەڵبژاردن چین؟ »\nThis entry was posted on 8. حوزه‌یران 2009 at 21:34 and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


هێزی سوریا بە پشتیوانی ڕوسیا هێرشەکانیان بۆ سەر ناوچەی ژێر دەسەڵاتی سەرهەڵداوان زیاد دەکات\nبە پێی ڕاپۆرتان نزیکەی 200 کەسی سیڤیل بەهۆی هێرشە ئاسمانییەکانی حکومەتی سوریا بۆ کۆنترۆڵکردنەوەی باکوری ڕۆژئاوای ئیدلب لە ماوەی 37 ڕۆژی ڕابوردوودا کوژراون. ئەمەش دووا ناوچەیە لە ژێر دەستی ئەو سەرهەڵداوانەدا ماوە کە شەڕ بۆ ڕووخانی سەرۆکی سوریا بەشار ئەلئەسەد دەکەن.\nڕێکخراوی چاودێری مافەکانی مرۆڤی سوریایی بنکە لە بەریتانیا، کە پشت بە زانیارییەکانی خەڵکی ناوچەکە دەبەستێت، دەڵێت نزیکەی 50 منداڵ و 36 ژنیش لە نێو ئەو خەڵکە سیڤیلەن کە کراون بە ئامانجی هێرشەکان. هەروەها دەشڵێت لە هێرشەکاندا بنکە تەندروستیەکان و بازارەکانیش کراون بە ئامانج.\nچالاکوانانی سیاسی دەڵێن هەتا ئێستا زیاتر لە 96 هێرشی ئاسمانیان تۆمارکردووە، کە هەندێکیان هەڵدانی بۆمبی بەرمیلی بووە لە باشور و ڕۆژهەڵاتی ناوچەکانی دەرەوەی ئیدلب.\nگرتەی ڤیدیۆیی کە لەسەر تۆڕە کۆمەڵایەتیەکاندا بڵاو کراوەتەوە پشێوی و ئاڵۆزییەکانی پاش هێرشێکی ئاسمانی لە بازارێکدا نیشان دەدات.\nچالاکوانان دەڵێن هەلیکۆپتەرەکانی حکومەت ڕۆژی چوارشەممەش بۆمبی بەرمیلیان هەڵداوە بۆ گوندەکانی تەلعیس سولتان و بەریسا. ئەنجومەنی خۆجێهی سەراقیب ڕایگەیاند شارۆچکەکە زیانێکی زۆری بەهۆی هێرشەکانی حکومەتی سوریا و فڕۆکە جەنگیەکانی ڕوسیاوە لێکەوتۆتەوە. ئەنجومەنەکە دەڵێت زۆربەی دامودەزگا سیڤیلیەکانی سەراقیب لە ناویاندا نێوەندە تەندروستی و نانەواکانیش لە ناوبراون.\nبەهۆی ئەو هێرشانەی حکومەتەوە کە بۆ چەندین هەفتەیە بەردەوامە دەیان هەزار کەس ناچار بوون هەڵبێن بەرەو ناوچەکانی سەر سنوری تورکیا.


گەشتی چەند شاخەوانێک بۆ لوتكە شاخی هەڵگورد لە یەکەمین بەفرباریندا - RojNews\nگەشتی چەند شاخەوانێک بۆ لوتكە شاخی هەڵگورد لە یەکەمین بەفرباریندا\nچەند شاخەوانێكی گروپی شاخەوانیی هەڵگورد، لە یەکەمین گەشتی وەرزی بەفربارینیاندا گەشتێكی شاخەوانیان بۆ لوتكە شاخی هەڵگورد ئەنجام دا.\nشاخەوانیی و چیاگەڕان، یەکێکە لەو وەرزشانەی کە لە زۆر وڵاتاندا باوە، لە دەڤەری باڵەکایەتیش گروپێکی شاخەوانی هەیە کە لە چەند گەنجێک پێکهاتووە، لە یەکەمین بەفربارینی ئەمساڵدا گەشتێکی شاخەوانیان بۆ چیای هەڵگورد ئەنجام دا.\nهەڵگورد عەزیز ئەندامی گروپی شاخەوانی هەڵگورد، بە ئاژانسی ڕۆژنیوزی ڕاگەیاند: گەشتی شاخەوانی لەم وەرزەدا تایبەتمەندی خۆی هەیە، ئەویش لەبەر ئەوەی خۆ ئامادەكردنێكی زۆری پێویستە بە بەراورد لەگەڵ وەرزی هاوین و بەهار، چونکە سەركەوتن لەم وەرزەدا سەختیی زیاترە لەوەرزی تر.\nئەوەشی وت، گەشتی ئەمجارەمان لە 18ی ئەم مانگە لە شارۆچكەی چۆمانەوە بە ئۆتۆمبێل دەستی پێكرد بۆ بناری چیایی هەڵگورد هەتا (هەواری شیوە زا)، لەوێشەوە بە چوار كاتژمێر توانیمان بەناو بەفر و لە كەشێكی سارددا سەركەوین و بگەینە لوتكە كە لە هەندێك شوێن، زیاتر لە دوو مەتر بەفر باریووە، ئێوارەی هەمان ڕۆژیش گەڕاینەوە.\nهەروەها وتیشی: لەم گەشتەماندا، سێ ئەندام بەشداربووین و هەرسێكمان بە سەركەوتوویی گەیشتینە لوتكە، بۆیە لە ڕۆژانی داهاتوودا لەگەڵ كۆمەڵێك شاخەوان و شاخ دۆست بڕیار وایە گەشتی گەورەتر و فراوانتر ئەنجام بدەین.\nلوتكە چیای هەڵگورد بە بەرزترین لوتكە دادەندرێت لە باشوری كوردستان وعێراق كە بەرزییەكەی 3607م لە ئاستی ڕووی دەریاوە، دەكەوێتە ناوچەی باڵەكایەتی لە سنوری شارۆچكەی چۆمانی سەر بە پارێزگای هەولێر، لە هەرچوار وەرزی ساڵدا شاخەوانان و ئارەزوومەندانی شاخەوانیی لە ناوەو دەرەوەی وڵات بە شاخەكەدا هەڵدەگەڕێن و دەچنە سەر لوتکە شاخەکە.


1145 جار خوێندراوەتەوە\nمەلا بەختیار، ئەندامی ئەنجومەنی باڵای سیاسی و بەرژەوەندییەکانی یەکێتی\nدەربارەی وتەكانی چەند ڕۆژی ڕابردووی مەلا بەختیار و بڵاوكردنەوەی كتێبەكەی ئەمڕۆ دووشەممە 21ی ئەیلول بزوتنەوەی گۆڕان ڕونكردنەوەیەكی بڵاوكردەوە.\nلە ڕونكردنەوەكەی بزوتنەوەی گۆڕاندا هاتووە، دوای بڵاوبونەوەی کتێبی (لەبری بیرەوەری) مەلا بەختیار، کە کۆمەڵێك "تۆمەت و بوختان و حیکایەتی بێ بنەمای" داوەتە پاڵ ڕەوانشاد نەوشیروان مستەفا، لەمیدیا و تۆڕە کۆمەڵایەتیەکاندا خەڵکی ڕاستگۆ و پێشمەرگە دێرینە تێکۆشەرەکان و شاهید حاڵی ڕوداوەکان ئەم "حیکایەتە ساختەی ناوەڕۆکی کتێبەکە و چاوپێکەوتنەکەی ناوبراویان" پێ قبوڵنەکراو، هەر یەکە بەشێوازی تایبەتی خۆی، هەوڵی ڕاستکردنەوەیان دا.\nدەشڵێت، "ئەو رقە پەنگخواردوەی مەلا بەختیار، تەنها پەیوەست نیە بە مێژووەوە، بەڵکو بەشێکە لە هەڵمەتەکانی دژ بە بزوتنەوەی چاکسازی و پرۆسەی ڕیفۆرم و عەدالەتخواز".\nمەلا بەختیار، ئەندامی ئەنجومەنی باڵای سیاسی و بەرژەوەندییەکانی یەکێتیی نیشتمانیی کوردستان، ڕۆژی 19ی ئەم مانگە کتێبێکی بەناوی (لەبری بیرەوەری) بڵاوكردەوە کە 465 لاپەڕەی نووسین و زیاتر لە 200 بەڵگەنامە و دۆکۆمێنتی تێدایە.\nلە ڕێوڕەسمی بڵاوكردنەوەشیدا ڕایگەیاند، ئەوانەی رەخنەیان لێگرتووە و گوتویانە تاوەکو نەوشیروان مستەفا مابوو نەیوێراوە قسە بکات "بەڕاستی ئەوانە نەخوێندەوارن و ئاگایان لە مێژوو نییە".\nوتیشی، "نە هەموو ئەو رەخنانەی من لە کاک نەوشیروان گرتوومن لایەنە ئیجابییەکانی ئەو دەسڕێتەوە، نە هەموو ئەو هەڵمەتە کۆیلە ئاسایەی بەرامبەر کتێبەکەی من دەکرێت سلبیاتی کاک نەوشیروان دادەپۆشێت".\nڕونکردنەوەیەك لە بزوتنەوەی گۆڕانەوە بۆ رای گشتی کوردستان\nدوای بڵاوبونەوەی کتێبی (لەبری بیرەوەری) مەلا بەختیار، کە کۆمەڵێك تۆمەت و بوختان و حیکایەتی بێ بنەمای داوەتە پاڵ ڕەوانشاد نەوشیروان مستەفا، کە مێژوو سەلماندویەتی یەکێک بوە لە ڕابەرە هەرە دیارو کاریگەرەکانی بزوتنەوەی ڕزگاری خوازی کوردستان و قەڵەمێکی بەبڕشت و ڕاستگۆی دنیای ئەدەب و فکر و رۆشنبیری و سیاسەت بووە، لەمیدیا و تۆڕە کۆمەڵایەتیەکاندا خەڵکی ڕاستگۆو پێشمەرگە دێرینە تێکۆشەرەکان و شاهید حاڵی ڕوداوەکان وخەڵکانی دڵسۆز و بەئەمەك، ئەم حیکایەتە ساختەی ناوەڕۆکی کتێبەکە و چاوپێکەوتنەکەی ناوبراویان لە کەناڵی روداو پێ قبوڵ نەکراو، هەر یەکە بەشێوازی تایبەتی خۆی، هەوڵی ڕاستکردنەوەیان دا.\nنەوشیروان مستەفا یەکێکە لە رابەر و سەرکردە گەورەکانی میلەتەکەمان و لە هەموو قۆناغەکانی ژیانیدا، خەمخۆرانەو راستگۆیانەو خۆنەویستانە، کاری بۆ ئازادی و عەدالەت و رزگاری کردوە. ئەو چ لە قۆناغی شاخدا، وەک سەرکردەیەکی کارامەی یەکێتی نیشتمانی کوردستان و کۆمەڵە، وەک ئەندازیار و رابەری راپەڕینی ١٩٩١، وەک پلاندانەری پرۆسەی ئاشتی و رێکەوتنەکانی نێوان دوو هێزی شەڕکەری یەکێتی و پارتی، وەک کەسایەتیەکی سەرەکی لە گفتوگۆکانی دوای راپەڕین و دوای روخانی رژێمی بەعس و نوسینەوەی دەستور و پەیکەری نوێی عێراق، وە چ لە قۆناغی دامەزراندن و بەڕێخستنی بزوتنەوەی چاکسازی و گۆڕانخوازی، بزوتنەوەی گۆڕان، هەمیشە لە خەمی بنیاتنانی کۆمەڵگایەکی مەدەنی دیموکرات و مۆدێرندا بوە لەسەر بنەماکانی عەدالەت و رێز لە مافی مرۆڤ. بۆیە وەستانەوە بە ڕوی ئەو چەواشەکاری و ناڕاستی و بوختان و حیکایەت داتاشینەی مەلا بەختیار و هاوچەشنەکانی، کە دەیانەوێت لەپاڵ باسکردنی مێژوویەکی ناڕاست و خەیاڵپڵاوانەی خۆیاندا، لە پرۆژە فکری و سیاسیە گەورەکەی بدەن و پەرێزی خۆیان لە دادگای گەل و مێژوو و ویژداندا پاکبکەنەوە، بە ئەرکی هەمو مرۆڤێکی راستگۆ و بەویژدانی ئەم نیشتمانەی ئەزانین، چونکە جورئەتکردن و نەسڵەمینەوە لە هۆنینەوەی کۆمەڵێک بوختانی بێبنەماو تەشهیرکردن بەسەرکردەیەکی دەستپاک و مێژوو پاکی وەک نەوشیروان مستەفا، وە خۆنەپاراستن لە بێڕیزی کردن و ناوزڕاندنی کۆمەڵێک کاراکتەری سەربازی و سیاسی میلەتەکەمان لە قۆناغەکانی رابردودا، سەرەتایەکی مەترسیدارە گەر روبەروی نەوەستینەوە.\nئێمە وەك بزوتنەوەی گۆڕان، وێڕای دەستخۆشی و پێزانینمان بۆ خەمخۆرانی نەوشیروان مستەفا و مێژووە پڕشانازیەکەی و خەباتی هاوسەنگەر و هاوڕێیانی، لەهەمانکاتدا رایدەگەیەنین کە بزوتنەوەی گۆڕان و هەموو گۆڕانخوازان و کەسانی دڵسۆز و راستگۆو خەمخۆری نیشتمان، بەهەموو توانایەکەوە، ئەو هەوڵە ریسوائەکەن و بەرپەرچی ئەدەنەوە، هەم لەرێگەی خستنەروو و دەرخستنی راستیەکان و هەمیش لە رێگای ئەو هەموو بەڵگانەی لەبەردەستدا هەن و لە ئایندەیەکی نزیکدا بڵاوئەکرێنەوە.\nدواجار دەبێ ئەو راستیە بزانین، کە ئەو رقە پەنگخواردوەی مەلا بەختیار، تەنها پەیوەست نیە بە مێژووەوە، بەڵکو بەشێکە لە هەڵمەتەکانی دژ بە بزوتنەوەی چاکسازی و پرۆسەی ریفۆرم و عەدالەتخوازی. بۆیە بە ئەرکێکی سیاسی و ئەخلاقی خۆمان و هەمو دڵسۆزان و هاوڕێ و یاوەرانی کاک نەوشیروانی ئەزانین، لە دەرفەتێکی نزیکدا، کۆی چەواشەکاریەکان بۆ خەڵکی کوردستان و مێژوو رونبکەینەوەو راستی نیەتی مەلا بەختیار دەربخەین.\nپێشمەرگە بۆ یەکەم جار لەدوای 2017ەوە دەگەڕێتەوە کەرکوک\nپارتەكانی باكوور ‘هاوپەیمانیی كوردستان’ پێكدەهێنن\nهەولێر: هەر كەسێك دەمامك نەبەستێت سزادەدرێت\nئەردۆغان جارێکی دیکە باسی دروستکردنی دەوڵەت دەکات لە ڕۆژئاوا\nقوباد تاڵەبانی پێشوازیکرد لە گەورە ئابوریناسی جیهانیی تۆماش سێدلاچێک\nئەندامێكی فراكسیۆنی گۆڕان بەتۆمەتی ساختەكاری دەستبەسەركراوە\nچارەنووسی گەنجەكەی ناحیەی بەمۆ یەكلابووەوە\nماکرۆن بە زمانی عەرەبی تویتی کرد\nكەركوك.. ‘داعش گۆڕانکاری دەکات و چەند بەرپرسێکی نوێ دەنێرێتە پارێزگاكە‘\nعیزەت دوری کۆچی دوایی کرد\nحكومەتی عێراق: زانیاریمان دەستكەوتووە سەبارەت بە بكوژانی هاشمی\nلە یەك هەفتەدا 8 ملیار دۆلار بۆ سەروەتەكەی زیاد بوو\nچەکدارانی نزیک لە تورکیا لە دژی ماکرۆن ئاڵای داعشیان بەرزکردەوە\nبە سەرپەرشتیی هەردوو هاوسەرۆك مەكتەبی سیاسیی یەكێتی لە كۆبوونەوەدایە\nئەمریکا: ئازەربايجان و ئەرمينيا لەسەر ئاگربەستێكى مرۆيى ڕێككەوتن\nلەبارەی بایکۆتکردنی کاڵاکانیەوە فەرەنسا داوایەک لە وڵاتانی ڕۆژهەڵات دەکات\nعێراق داوایەکی میسری لەبارەی ئیخوان موسلمینەوە ڕەتکردەوە\nخۆپیشاندانەكانی بەغداد.. برینداربوونی 32 كارمەندی ئەمنی ڕاگەیەنرا\nسەدر داوای كۆتایی پێهێنان بە خۆپیشاندانەكان دەكات\nخاوەنی كۆمپانیای سامسۆنگ كۆچی دواییكرد\nسەڵاحەدین بەهائەدین هەڵوێستی لەبارەی دەرکردنی حزبەکەی لە حکومەتی خۆجێی دهۆک دەربڕی\nکاکە مەم بۆتانی، ئەستێرەیەکی دیکەی ئەدەبی کوردی کشا


هەرچەندە ململانێ‌و رووبەرووبوونەوەی سوپای عێراق‌و پێشمەرگە لەكەركوك چاوەڕوانكراو بوو، بەڵام ئاڕاستەی رووداوەكان لەدەرەوەی هەموو پێشبینییەكانی خەڵكەوە بوو.\nنیوەشەوی 16ی ئۆكتۆبەر بەشی زۆری خەڵكی كەركوك‌و هاوڵاتیانی هەرێمی كوردستان شەونخونیان كرد بەدیاری شاشەكانی تەلەفزیۆن‌و تۆڕە كۆمەڵایەتییەكانەوە، سات بەسات هەواڵی نوێ لەبارەی كەركوكەوە دەهات، هەموو هەواڵەكان بەو شێوەیە بوون، كە پێشمەرگە لەشەڕێكی قورسدایە لەگەڵ سوپای عێراقی‌و حەشدی شەعبیدا، بەڵام لەپڕ شتێكی دیكە روویدا، پێشمەرگە خێرا خێرا هێڵەكانی خۆی جێدەهێڵێت‌و فەرمانی دەستبەجێی پێكراوە بەشداری رووبەرووبوونەوەكان نەكات. بەڵام شەڕ لەهەندێک لەبەرەکانی شەڕ لەنێوان هێزەکاندا روویداو، تێکڕا بوونە هۆی گیانلەدەستدانی پێشمەرگەو هێزەکانی عێراق و حەشدی شەعبیش و برینداربوون و ئاوارەبوونی خەڵکانێکی زۆریش لەکەرکوک و ناوچەکانی هێڵی بەریەککەوتنەکان.\nهێشتا ئەم هەواڵانە بۆ خەڵكی كوردستان جێی باوەڕنین، چونكە خەڵكی دەیانپرسی، ئەو هەموو هێزەی لەكەركوك كۆكراوەتەوە چۆن ئاوها بەخێرایی سەنگەرەكانی خۆیان چۆڵ دەكەن؟ ئەی چۆن فەرماندە سەربازییەكان فەرمانی كشانەوە دەردەكەن، لەكاتێكدا شەوی پێشووتر رایاندەگەیاند "مەگەر بەسەر لاشەی ئەواندا سوپا و حەشدی شەعبی بێنە ناو كەركوكەوە".\nهێشتا وێنە لێڵەكە بەتەواوەتی روون نەبووەتەوە، بەڵام هەموو لێكدانەوەكان بەو ئاڕاستەیە دەچن، كە رێكەوتنێكی ژێر بەژێری نێوان هەردوولایەنی عێراقی‌و كوردی هەبووە، بێ ئەوەی ئامانجەكەی روون بێت و ئێستاکەش لایەنە کوردییەکان یەکتر تاوانبار دەکەن بە خه‌یانەتی گەورە...\nئاسۆ جەبار سەبارت بە کۆمەڵێک پرسی پەیوەندیامێز بە پرس و ئەم قەیرانە سیاسی و سەربازییەی نێوان هێزەکانی پێشمەرگەو حکومەتی فیدراڵ و حەشدی شەعبەیەوە مێزگردێکی راستەوخۆی بۆ دەنگی ئەمریکا سازکردووە بۆ بەڕێزان نوسەر و رۆشنبیر بەکر عەلی و رۆژنامەوان نیاز عەبدوڵا و نوسەرو رۆشنبیر دانا عەسکەر...\nبەکر عەلی دەڵێت "ئەم رووداوە تراژیدییە پێکدادانی گەورەترین گورزبوو لەتەواوی هەموو ئەو دەستکەوتە سیاسیانەی لەدوای رااپەڕینەوە بەدەستهاتووە."\nدەشڵێت "ئەمە بریتییە لە چڕکردنەوەی ئەو ناپاکییەی کە لە 31 ئابدا روویدا." هاوکات "هەڕەشەکە لەوە گەورەتر، هەڕەشەیەکی وجودیانەیە لەسەر کۆی کێشەی رەوای کورد هەیە."\nبەڵام نیاز عەبدوڵا پێیوایە کە "کورد نەیتوانی ببێت بە یاریزانێکی سەرەکی، بەو هۆکارەی تەواوی ئەو جومگانەی کە لە بەغدا وەرگیرا نەیتوانی بە داکۆکی و پێداگریی ببنە هۆکاری جێبەجێکردنی ماددەی 140."\nهاوکات نیاز دەڵێت چەندین بەڵگەی گەندەڵی وەزیری داراییەکی کورد لە بەغداو نەجمەدین کەریمی پارێزگاری پێشووی کەرکوک هەیە.\nبەڵام دانا عەسکەر باس لەنوخبەی سیاسی کورد دەکات و دەڵێت "بەداخەوە نوخبەیەکی سیاسی کورد ئەم وڵاتە بەڕێوە دەبەن، نوخبەیەکی ناهوشیار و بێ ئاگا لەگۆڕانکارییەکانی دنیاو نوخبەیەکی بەرژەوەندی شەخسی و حیزبی هەموو شتێکی بیربردونەتەوە."\nدەشڵێت "ئەمانە هەموو دەرئەنجامی ئەوەیە کە ئامانە لەخەمی هاوڵاتیان و نیشتیماندا نین، لەخەمی ئەو دۆزەدا نین کە ئینسان لەسەر پێی خۆی رابگرێت."\nهاوکات نیاز عەبدوڵا دورتر دەڕوات دەڵێت "سەرکردایەتی سیاسی و حکومەتی هەرێم تا ئێستا نەیتوانیووە شوێنپێی خۆی لەناو ستراتیژی ئەمریکا لەعێراق، هەروەها لەڕۆژهەڵاتی ناوەڕاست بدۆزێتەوە."\nسەبارەت مەترسیداری دۆخەکە بەکر علی دەڵێت "مەترسیدارە تا ئەو رادەیەی کە رەنگە ئیتر کێشەیەک نەمێنێت بە ناوی ئەوەی کێشەی کوردی پێدەوترێت، رەنگە ئیتر هەرێمێکی سیاسی نەمێنێت."\nمێزگرد: که‌رکوک و قه‌یرانه‌کان له گه‌ڵ به‌غدا


چارەنوسی رژیمی ئاخوندی بەرەو كوێ دەچێ!؟ سازمانی خه‌بات کوردستانی ئێران\nرژیمی ئاخوندی ئێران ماوەی چوار دەیەیە لەنێو موعادیلات و كایە سیاسیەكاندا زۆرترین پشكی دەست تێوەردان و شەرئەنگێزی بەركەوتوە لەسەر ئاستی جیھاندا، و لەنێوخۆی وڵاتەكەشی وەك مشەخۆرێك جگە لە ویشك كردنەوەی جەستەو وزەی خەلكی وڵاتەكەی و بە ھەدەردانی سەرمایەو و ژیانی ھاوڵاتیانی، شتێكی زیاتری پێ نەبووە.\nلە هێندیك كاتدا رژیم لە دەرفەتەكان بۆ بلاوكردنەوەی پانتایی شەرئەنگێزیەکانی كەڵكی وەرگرتووە و یەك لەو كاتانە ئەو كاتەیە كە باراك ئۆباما سەرۆك كۆماری پێشوی ئامریكا، ساڵی ٢٠١٥ رێكەوتننامەی ناوكەیی ناسراو بە بەرجامی لەگەل رژیم واژۆ كرد، ھێندەی تر دەسەڵاتی رژیمی بەرفراوان كردەوە بۆ شێواندنی مەیدانی سیاسی نێودەوڵەتی.\nبەڵام وەك دەڵێن تەمەنی ھەر رژیمێكی دیكتاتۆرو خوێن خۆر كورتەو تا سەر ناتوانێ بەردەوامبێ.\nرێكەوتنی بەرجام شا دەماری رژیم بوو، بە كۆتایی ھاتنی، چارەنوسی رژیمی بە تەواوی گۆری و فشارەكان تا دێ قورستر و بازنەی گەمارۆكان تەسكتر دەبنەوە.\nئەم وەزعەی كە ئێستا بەرۆكی رژیمی گرتووە، بۆتە مۆتەكە بۆ سەرانی دەسەڵات و لەنێو شەرێكی دەرونی خراپدا دەژین و لە نێوان دو ریانێكدا گیریان كردووە كە دەربازبونیان مەحاڵە.\nئەو گەمارۆیانەی كە لە قۆناغی یەكەمدا و دوای نەوەد رۆژ مۆڵەت كارا كران، بەشێكی زۆر لە سێكتەرەكانی رژیمی كردۆتە ئامانج لەوانە: سێكتەری ماشین، زێرو كانزا خاوەكان، فەرش و پۆشاك، لەسەروشیانەوە تمەن و ئاڵوگۆری دولار.\nئەوەش كۆڵەكەی وێستانی رژیم لەق دەكات، چونكە توانای ئابوری رژیم لە بازرگانی جیھانیدا ناھێڵێ و پەكی دەخات.\nلەناوخۆی وڵاتەكەشیدا قەیرانەكان و نەھامەتیەكانی خەڵكەكەی سەد قات دەكاتەوە و ھێندەی تر لە مەرگ نزیكیان دەكاتەوە.\nئەوەی جێگەی دڵخۆشیە لێرەدا، ئەم دۆخەی ئێستا دروست بووە چارەنوسی رژیم بەرەو ئاقاری لەناوچوونی یەكجاری دەبات و ناچاری دەكات كە پێملی فشارو بریارەكانی ئامریكا ببێت بەوەی كە لە پەلەقاژە بكەوێت و لەپێناو مانەوەیدا قەبوڵی ھەر شێك بكات.\nبە ھەڵسەنگاندنی دۆخی رژیمیش لەناوخۆ و ئەو قەیرانە ئابوریەی كە چاوەرێی دەكات، دەگەینە ئەو نەتیجەیەی كە رژیم تا وەگەرخستنەوەی گەمارۆكانی قۆناغی دووەم كە لە مانگی یانزەی زاینیدا كارا دەكرێنەوە، ناچاردەبێت كە بچێتە سەر مێزی وتوێژ و پێملی بریارەكان ببێ، چونكە ناتوانێ فشاری ئەو ھەمووە قەیران و راپەرینە جەماوەریانەی خەڵكەكەی ... ھەڵگرێت و شانی وەبەردا، یان پشت بە بەلێنەكانی وڵاتانی ئوروپایی و یەكگرتوو ببەستێ، چونكە ئەو وڵاتانە خۆشیان بە باشی دەركیان بە مەترسیەكانی ئامریكا و گەمارۆكانی كردووە.\nبۆیە رژیم ئەگەر لەماوەی ئەو نەوەد رۆژەی دیكەدا كە دەرفەتە، ئەگەر بە باشی بیر نەكاتەوە، ئەوكاتە خێرایی زیاتر دەدات بە پرۆسەكانی لەناوچونی خۆی و دەسەڵاتەكەی. هەموو ئەگەرەكانیش باس لەوە دەكەن كە دەربازبوون لەو قەیرانە یەكجار دژوارە و هەر رێگەیێك بۆ رژیم تێچووی یەكجار گەورەی بەدوادادەبێ.\nڕێکه‌وت: 2018-08-09 19:32:39


خێزانە موسڵمانەکان لە دەرەوەى وڵات چۆن منداڵەکانیان بپارێزن لە لاڕێبوون و لەناوچوون؟: ماڵپەڕی وەڵامەکان\nژنهێنان و خێزانپەروەردەى منداڵخێزانە موسڵمانەکان لە دەرەوەى وڵات چۆن منداڵەکانیان بپارێزن لە لاڕێبوون و لەناوچوون؟\nخێزانە موسڵمانەکان لە دەرەوەى وڵات چۆن منداڵەکانیان بپارێزن لە لاڕێبوون و لەناوچوون؟\nئێمە وەک موسڵمانان لەئەوروپا توشی زەحەمەتێکی زۆر بووینە لەپارێزگاری کردن لەمنداڵەکانمان لەلادان و هەڵدێر لەو کۆمەڵگا داڕوخاوەی ئەوێدا ، جا چەند هەنگاوێکی زانستیمان دەوێت بۆ پارێزگاری کردن لێیان لەهەڵدیر و لەناو چوون . وجزاكم الله خيرا .\nسەرەتا ئامۆژگاری بەڕێزت و هەموو ئەو موسڵمانانە دەکەین کە لە وڵاتى بێباوەڕانن بە گەڕانەوە بۆ وڵاتی موسڵمانان و بە جێهێشتنی وڵاتی بێباوەڕان، چونكە مانەوە و نیشتەجێبوون (إقامة) لە وڵاتی كافران حەرامە بە بەڵگەی ئەم فەرموودەیە\nپێغەمبەری خوا ﷺ فەموویەتی: ((أنا بريء من كل مسلم يقيم بين أظهر المشركين)) [صحيح أبـي داود رقم: (2645)] .\nواتە: من بەریم لەو موسڵمانەی كەوا نێشتەجێدەبێت (إقامە دەكات) لە نێوەنی بێباوەڕ و موشریكەكاندا.\nسەبارەت بە وەڵامى پرسیارەکەتان و بۆ پارێزگاری کردن لەخێزانی موسڵمان لەوڵاتی بێباوەڕاندا پێویستی بەچەند مەرج و داوا کاریەک هەیە لەناوەووە و دەرەوەی خێزاندا :\nأ - لەناوەووەی خێزاندا :\n1- پێویستە دایکان و باوکان پارێزگاری بکەن لەنوێژ لەمزگەوتدا ، خۆ ئەگەر مزگەوت لێیانەوە نزیک نەبوو با لەماڵی خۆیاندا نوێژی جەماعەت بکەن .\n2- پێویستە ڕۆژانە قورئان بخوێن و گوێی لێ بگرن .\n3- پێویستە لەسەر خواردن کۆ ببنەوە لەگەڵ یەکدا .\n4- پێویستە ـ پەپێی توانا ـ بە زمانى خۆیان قسە بکەن لەگەڵ منداڵەکانیان بۆ ئەوەى زمانى خۆیان بیرنەچێتەوە .\n5- پێویستە پارێزگاری لەئادابە شەرعیەکانی خێزان و کۆمەڵگا بکەن ئەوانەی کە خوای پەروەردگار لە(سورة النور)دا ڕوونی کردونەتەوە .\n6- نابێ ڕێگا بدەن نەبەخۆیان ونەبە خێزان و منداڵەکانیان تەماشای فلیمی خراپ و نەشیاو بکەن .\n7- پێویستە دایکان و باوکان تا دەتوانن منداڵەکانیان زۆر لەماڵدا بمێننەوە ، بۆ ئەوەی بپارێزرێن لەکاریگەری ئەو کۆمەڵگایەیی تیادا دەژین ، وڕێگایان نەدات لەدەرەوە بمێننەوە بۆ خەوتن .\n8- دوور کەوتنەوە لەناردنی منداڵ بۆ زانکۆ دوورە دەستەکان گەر نا منداڵەکان لەدەس دەدەن .\n9- زۆر گرنگى دان و سووربوون لەسەر خواردنی حەڵاڵ و دوور کەونەوە لەو ڕێگا حەرامانەی دەبنە هۆی ڕزق پەیدا کردن کەلەوڵاتی بێباوەڕاندا زۆرە .\nب - لەدەروەی ماڵ\n1- پێویستە منداڵ بنێردرێت بۆ قوتابخانە ئیسلامیەکان لەمنداڵیەوە تاوەکو کۆتایی مەڕحەلەی سەرەتایی .\n2- هەروەها پێویستە بنێردێن بۆ مزگەوت بەپێی توانا ، بۆ نوێژی هەینی و جەماعەت و ئامادەبوون لەکۆڕەکان کەبۆ بانگ خوازان سازدەکرێت .\n3- پێویستە شوێنێک بدۆزرێتەوە کەموسوڵمانان سەرپەرشتی دەکەن کە بابەتی پەروەردە و یاری تێدایە بۆ منداڵان و لاوان .\n4- هەروەها سازکردنی کۆڕە پەروەردەییەکان و ئەندامانی خێزان بەگشتی بەشدار بن تیایدا .\n5- دایکان و باوکان هەوڵ بدەن بچن بۆ شوێنە پیرۆزەکان بۆ حەج و عەمڕە و منداڵەکانیانیش لەگەڵ خۆیان ببەن .\n6- ڕاهێنانی منداڵ لەسەر باس کردنی ئیسلام بەشێوەیەکی سادە کەهەموان لێی تێبگەن باوەڕدار و بێباوەڕ .\n7- ڕاهێنانی منداڵ لەسەر لەبەر کردنی قورئان وناردنی هەندێکیان ـ گەر گونجا ـ بۆ وڵاتە ئیسلامیەکان بۆ شارەزا بوون لەئیسلام ، پاشان بگەڕێنەوە و ببن بەبانگخوازێک کەشارەزا بێت لەدین و زمانی قورئان .\n8- ڕاهێنانی هەندێ لەمنداڵان لەسەر وتار دانی هەینی ، وپێش نوێژی کردن بۆ موسوڵمانان بۆ ئەوەی ببەنە پێشەوایەک بۆ موسوڵمانانی وڵاتی ئیسلامی کاتێ ڕوو دەکەنە ئەو وڵاتە .\n9- هەڵنانی منداڵى تازەپێگەشتوو و بالغ لەسەر زوو زەواج کردن بۆ ئەوەی دین و ڕەوشتیان بپارێزرێ .\n10- پێویسته تەشجیع بکرێن لەسەر ماره کردنی ئافرەتانی موسوڵمان و ولەو خێزانانەی کە ناسراون بەدین و ڕەوشت .\n11- کار کردن و هەوڵدان بۆ چارەسەر کردنی کێشەی نێو خێزان و گەڕانەوە بۆ بانگخوازە ئیسلامیەکان ، یاخود وتار خوێنی مەرکەزە ئیسلامیەکانی ئەو وڵاتە .\n12- دوور کەوتنەوە لەئامادە بوون لە حەفلەو ئەو شوێنانەی کەمۆسیقای تێدا لێدەدرێت ، و هەروەها ئامادە نەبوون لەجەژنی بێباوەڕان ، ونەچوون بۆ کەنیسە لەڕۆژی یەکشەمدا لەگەڵ قوتابیە مەسیحیەکان .\nتێبینى : شێخ محمد بن صالح العثمين رحمه الله دەفەرموێ :\nئايا دروسته ئافرەت بە لەشگرانیەوە شیر بدات بەمنداڵەکەى؟ حوکمی ڕێکخستنی منداڵبون (تنظيم النسل) چی یە ؟ ئایا هیچ دوعایەك هەیه بۆ منداڵ بوون وە كامەیە و چۆن دەكرێت؟ چۆن منداڵەکانمان پەروەردە بکەین؟ چۆنێتى ڕاهێنانى منداڵ لەسەر ڕۆژوو گرتن\nسەردان: ٢,٤٦٢ بەش: پەروەردەى منداڵ\nپرسیاری دواترحوکمی ڕێگری کردن لەمنداڵ بوون بەبیانووی خۆ یەکلایی کردنەوە بۆ عیبادەت پرسیاری پێشترکەناوی ئیسلام دێنی خەڵک مێشکیان بۆ تیرۆر و تۆقاندن و وەحشیەت دەچێت


دڵنیا – كوردى پۆست\nهاوپۆل: دڵنیا\tبه‌هۆی ژێرئاوكه‌وتنی به‌له‌مێكه‌وه\t11/11/2015 kurdipostgroupلێدوانێک بنووسە\tDlnYa KurDi\nبه‌هۆی ژێرئاوكه‌وتنی به‌له‌مێكه‌وه له ده‌ریای ئیجه له نزیك شاری چه‌نه‌قه‌ڵای توركیا، 14 كۆچبه‌ر خنكان و پارێزگاری شاره‌كه‌ش ڕایده‌گه‌یه‌نێت 7 له خنكاوه‌كان منداڵن. ڕۆژنامه‌ی حوڕییه‌تی توركیا له زاری پارێزگاری شاری چه‌نه‌قه‌ڵا بڵاوی كرده‌وه: 41 كۆچبه‌ر كه ناسنامه‌یان نه‌زانراوه، ویستویانه له شارۆچكه‌ی ئایڤاجیكه‌وه به قاچاخ و له ڕێگه‌ی ئاوه‌وه بگه‌نه یۆنان، به‌ڵام به‌هۆی ژێرئاوكه‌وتنی به‌له‌مه‌كه‌یانه‌وه، 14 كۆچبه‌ریان خنكاون. ڕۆژنامه‌كه ئاماژه‌ی به‌وه‌ش داوه: هێزه‌كانی توركیا توانیویانه 27 كۆچبه‌ر ڕزگار بكه‌ن و 7 له خنكاوه‌كانیش منداڵن. به پێی ڕاپۆرتێكی كه‌ناڵی (بی بی سی)ش له‌مساڵدا و له ڕێگه‌ی ئاوی نێوان یۆنان و توركیا، زیاتر له 400 كۆچبه‌ر گیانیان له‌ده‌ستداوه.\nسه‌رچاوه ماڵپەڕى دڵنیا\nئه‌نجومه‌نی بزوتنه‌وه‌ی گۆڕان له وڵاتی دانیمارك\t11/11/201511/11/2015 kurdipostgroupلێدوانێک بنووسە\tDlnYa KurDi\nئه‌نجومه‌نی بزوتنه‌وه‌ی گۆڕان له وڵاتی دانیمارك له‌گه‌ڵ وه‌زاره‌تی ده‌ره‌وه‌ی دانیمارك كۆده‌بێته‌وه‌و قه‌یرانه‌كانی هه‌رێم و كوده‌تاكه‌ی پارتی به‌سه‌ر په‌رله‌ماندا تاوتوێ ده‌كه‌ن. له ته‌ڵاری وه‌زاره‌تی ده‌ره‌وه‌ی دانیمارك، ئه‌نجومه‌نی بزوتنه‌وه‌ی گۆڕان له وڵاتی دانیمارك له‌گه‌ڵ وه‌زاره‌تی ده‌ره‌وه‌ی دانیمارك كۆبوه‌وه و قه‌یرانه‌كانی هه‌رێم و كوده‌تاكه‌ی پارتی به‌سه‌ر شه‌رعیه‌تی په‌رله‌مان تاوتوێكران و دواتریش باس له هه‌ڵوێست و تێڕوانینی بزوتنه‌وه‌ی گۆڕان بۆ چاره‌سه‌ركردنی كێشه‌كانی هه‌رێم كرا. ئه‌نجومه‌نی بزوتنه‌وه‌ی گۆڕانی دانیمارك هۆكاری قه‌یرانه‌كانی بۆ وه‌زاره‌تی ده‌ره‌وه‌ی دانیمارك ڕوونكرده‌وه‌و ئاماژه‌یان به‌وه كرد, سه‌رجه‌م ده‌سه‌ڵاته‌كانی به‌ڕێوه‌بردن و ئابووری و نه‌وت و په‌یوه‌ندییه‌كانی ده‌ره‌وه‌ی هه‌رێم له ده‌ستی ڵایه‌نێكدا كۆبوه‌ته‌وه‌و قۆرغ كراوه. وه‌فدی وه‌زاره‌تی ده‌ره‌وه‌ی دانیمارك نیگه‌رانیی خۆیان له قه‌یران و بارودۆخی هه‌رێم ده‌ربڕی و ڕایانگه‌یاند: نیگه‌رانییه‌كانیان به ڵایه‌نه كوردستانییه‌كان گه‌یاندوه.\nئه‌ڵمانیا: له‌ڕووبه‌ڕووبوونه‌وه‌ی قه‌یرانی كۆچبه‌راندا تواناكانمان سنوردارن\t10/11/201510/11/2015 kurdipostgroupلێدوانێک بنووسە\tDlnYa KurDi\nحكومه‌تی ئه‌ڵمانیا ڕایده‌گه‌یه‌نێت، به‌رده‌وام ده‌بێت له هاوكاریی كۆچبه‌ران، به‌ڵام پێویسته جیهان بزانێت، تواناكانیان سنورداره. وۆڵف گانگ شكۆبڵ، وه‌زیری دارایی ئه‌ڵمانیا به میدیاكانی وڵاته‌كه‌ی ڕاگه‌یاند: پێویسته ئه‌ڵمانیا په‌یامێكی ڕوون بۆ هه‌موو جیهان بنێرێت‌و تێیدا بڵێت: ئه‌وان ئاماده‌ن هاوكاریی قه‌یرانی كۆچبه‌ران بكه‌ن‌و كردووشیانه، به‌ڵام پێویسته جیهان له‌بیری بێت تواناكانی وڵاته‌كه‌ی سنورداره. وته‌كانی وه‌زیری دارایی ئه‌ڵمانیا له‌كاتێكدایه وڵاته‌كه‌ی پێشبینی ده‌كات له‌ماوه‌ی ساڵی 2015دا، 800 بۆ یه‌ك ملیۆن كۆچبه‌ر ڕووی تێ بكات، كه تا ئێستا ئه‌و ژماره‌یه گه‌یشتۆته 750 هه‌زار كۆچبه‌ر و زۆرینه‌یان سوورین. به‌هۆی قه‌یرانی كۆچبه‌رانه‌وه، حكومه‌ته هاوپه‌یمانییه‌كه‌ی ئه‌نگێلا مێركڵ ڕاوێژكاری ئه‌ڵمانیا ڕووبه‌ڕووی كێشه بوه‌ته‌وه‌و لایه‌نه‌كانی حكومه‌ت ناكۆكن له‌سه‌ر شێوازی ڕووبه‌ڕووبوونه‌وه‌ی قه‌یرانی كۆچ. دوای كردنه‌وه‌ی چه‌ند سه‌نته‌رێكی تایبه‌ت له چه‌ند ڕۆژی ڕابردوودا، حكومه‌تی ئه‌ڵمانیا له چه‌ند هه‌فته‌ی داهاتوودا، پڕۆسه‌ی دیپۆرتكردنه‌وه‌ی ئه‌و كۆچبه‌رانه ده‌ستپێده‌كات، كه مافی په‌نابه‌ری نایانگرێته‌وه. –\nناوى منالان\t09/11/201509/11/2015 kurdipostgroupلێدوانێک بنووسە\tDlnYa KurDi\nناوی کوردی بۆ منداڵان\t09/11/2015 kurdipostgroupلێدوانێک بنووسە\tDlnYa KurDi\nناوی کوردی بۆ منداڵان\nئه‌ڤیندارپیتی (ب)ناوی کوڕان\n،بانا(پاشڕۆژ).به‌ها،باوێن(خێرخواز)،بیناپیتی (پ)بۆ ناوی کور\n.پیتی (چ)بۆ ناوی کوڕ\n.ژالیا(جۆره‌گولێکه).ژولیا(ناوی گونده)پیتی(س)ناوی کوڕ\n.پیتی(ش)نۆ ناوی کوڕ\n.شۆخ.شایه‌ن.شنیاپیتی(ف) بۆ ناوی کور\nفریشته.فرمێسک.فێنک.فرۆزان.فانا.فایده.پیتی(ڤ) بۆناوی کور\nڤێنه(ئاره‌زو).ڤالا.ڤه‌ور(به‌فر)/ڤین(خواست).ڤان(ئاره‌زو)/پیتی(ق)بۆ ناوی کوڕ\nقاره‌مان،قه‌ندیل،قه‌ره‌چوغ.قه‌ڵا،قه‌ره‌داخ.قه‌شنگپیتی (ک) بۆناوی کوڕ\nماردین.مراز.مه‌هابات.مینا،مزگێنی.مه‌ستی.میدیا.،مارڤین.مه‌رامپیتی (ن) بۆ ناوی کور\nنه‌شمیل.ناسک.نما(دیمه‌ن).نمه.نینا(خواوه‌ندی)دایک.نه‌وا،نازین.ناڤین.نازه،نه‌وار،ناریاپیتی(ه)بۆ ناوی کوڕ\nهۆڤا(راهاتن)،هۆنین.یتی (ی )بۆ ناوی کوڕ یاوه‌ر . یانه. یاد.یادگار.یاداشت\nناوی منداڵان به‌شی 1\t09/11/201509/11/2015 kurdipostgroupلێدوانێک بنووسە\tDlnYa KurDi\nمندڵێک خۆى هەڵواسی\t04/11/2015 kurdipostgroupلێدوانێک بنووسە\tDlnYa KurDi\nله ساڵى 1996 مندڵێک خۆى هەڵواسیبوو بە دیوارى ناوچەى گۆرێلاکان لە باخچەى ئاژەڵانى بڕۆکفێڵد لە شیکاگۆ , کەوتە خوارەوە , گۆرێلایەک بەناوى ( بینتی جوا) ڕۆیشت بۆى تا بەئاگاى بێنێتەوە لەدواى ئەوەى لەهۆشى خۆى چووبوو بەهۆى ئەو بەربونەوەیە بەڵام نەهاتەوە هۆشى خۆى . بۆیە بردى لەگەڵ خۆى بۆلاى دەرگاکەى کە پاسەوانەکان ئەیکەنەوە و دایئەخەن لەوێ بەهێمنیەوە دایناو و پاشان چۆیە حاڵەتى بەرگریەوە تا گۆرێلاکان زەفەرى پێنەبەن کە لەو شوێنەبوون تاوەکو پاسەوانەکە و فریاگوزارى هاتن ڕزگاریان کرد


ئارێز عه‌بدوڵڵا: ده‌مانه‌وێت پڕۆژه‌ى ده‌ستور هه‌موار بكرێته‌وه‌و ریفراندۆمى بۆ بكرێت\nهەواڵ / چاوپێکەوتن :: 09/04/2019 :: 2706 جار بینراوە\nئارێز عه‌بدوڵڵا ئه‌ندامى سه‌ركردایه‌تى یه‌كێتيى نیشتیمانيى كوردستان\nتاگ :: یه‌كێتى پارتی گۆڕان پێكهێنانى حكومه‌ت\nبه‌هۆى كێشه‌ى هونه‌رى و شێوازى نوسینیه‌وه، رێككه‌وتنى نێوان پارتى و یه‌كێتى دواكه‌وت، ئارێز عه‌بدوڵڵا ئه‌ندامى سه‌ركردایه‌تى یه‌كێتيى نیشتمانيى كوردستان له چاوپێكه‌وتنێكى دواڕۆژدا باس له‌وه‌ده‌كات: ئه‌گه‌رى زۆره سبه‌ى رێككه‌وتنه‌كه واژۆ بكرێت، ده‌ڵێت: "پێداگیر ده‌بین له‌سه‌ر ئه‌وه‌ى پڕۆژه‌ى ده‌ستور هه‌موار بكرێته‌وه‌و له ئاینده‌یه‌كى نزیكدا ریفراندۆمى بۆ بكرێت".\nدواڕۆژ: بۆچی رێككه‌وتنه‌كه‌تان له‌گه‌ڵ پارتى دواکەوت و کەی واژۆی ده‌كه‌ن؟\nئارێز عه‌بدوڵڵا: به‌هۆى كۆمه‌ڵێك كێشه‌ى هونه‌رى له شێوازى نوسین و راگه‌یاندنى رێككه‌وتنه‌كه دواكه‌وت، ئه‌گه‌رى زۆره سه‌رله‌به‌یانى رۆژى چوارشه‌ممه رێككه‌وتنه‌كه واژۆ بكرێت و یه‌كێتیش به‌شدارى كۆبوونه‌وه‌ى په‌رله‌مانى كوردستان ده‌كات.\nدواڕۆژ: به‌ڵام دواكه‌وتنى رێككه‌وتنه‌كه به‌هۆى ئه‌وه‌وه نییه كه ده‌تانه‌وێت هاوسه‌نگی له ده‌سه‌ڵاته‌كاندا هه‌بێت، له‌نێوان ئێوه‌و پارتیدا؟\nئارێز عه‌بدوڵڵا: ده‌مانه‌وێت هاوسه‌نگی له‌نێوان ده‌سه‌ڵاته‌كاندا هه‌بێت و لێك جیا بكرێنه‌وه، ده‌سه‌ڵاته‌كانى یاسادانان و جێبه‌جێكردن و دادوه‌رى، هه‌ر كاتێك سه‌قامگیر بوون و لێكجیاكرانه‌وه، پێویست به هاوسه‌نگى سیاسى ناكات، چونكه هه‌ر ده‌زگایه‌ك به ئه‌ركى خۆى هه‌ڵده‌ستێت و كاریگه‌رییان به‌سه‌ر یه‌كترییه‌وه هه‌یه.\nدواڕۆژ: گۆڕان له‌به‌رامبه‌ر وازهێنانى له پۆستى جێگرى سه‌رۆكى هه‌رێم داواى وه‌زاره‌تى پێشمه‌رگه ده‌كات، یه‌كێتى رازییه؟\nئارێز عه‌بدوڵڵا: به ئاسایى وه‌ریده‌گرین، مه‌رج نییه جێبه‌جێ بكرێت، له‌م قۆناغه وه‌زاره‌تى پێشمه‌رگه جگه له یه‌كێتى و پارتى لایه‌نێكى تر به‌ڕێوه‌ى به‌رێت كێشه و گرفت دروست ده‌بێت، باشتره ئه‌و كه‌سه‌ى ده‌بێته وه‌زیرى پێشمه‌رگه یه‌كێتى یان پارتى بێت، له‌به‌ر ئه‌وه‌ى هێزى 70 و 80 هه‌یه، كارێكى باش نابێت بدرێت به لایه‌نێكى تر.\nدواڕۆژ: ئایا جێگرى سه‌رۆكى هه‌رێم كه داواتان كردووه بدرێت به ئێوه، له‌ناو په‌رله‌مانه‌وه هه‌ڵبژێردرێت؟\nئارێز عه‌بدوڵڵا: هه‌ندێك پرس هه‌یه جارى یه‌كلایى نه‌كراونه‌ته‌وه، به‌شێكى له‌ناو په‌رله‌مان یه‌لاكلایى ده‌كرێنه‌وه.\nدواڕۆژ: ئایا له‌باره‌ى هه‌مواركردنه‌وه‌ى یاساى سه‌رۆكایه‌تى هه‌رێم له‌گه‌ڵ پارتى رێككه‌وتوون؟\nئارێز عه‌بدوڵڵا: پارتى و گۆڕان رێككه‌وتوون له‌سه‌ر پڕۆژه‌كه، یه‌كێتى پشتیوانى بكات یان نا یاساكه تێپه‌ڕده‌كرێت، به‌ڵام یه‌كێتى سوره له‌سه‌ر هه‌ڵوێستى خۆى كه پێویسته سیستمى حكومڕانى له كوردستان په‌رله‌مانى دیموكراسى بێت، راسته سه‌رۆك له‌ناو په‌رله‌مان هه‌ڵده‌بژێردرێت، ئه‌مه ماناى بوونى سیستمێكى په‌رله‌مانى نییه، به‌ڵكو په‌یوه‌نده به رێكخستنى ده‌سه‌ڵاته‌كانى سه‌رۆك و ئه‌ركه‌كانى نێوان سه‌رۆكایه‌تى هه‌رێم و حكومه‌تدا، هاوكات پێداگیر ده‌بین له‌سه‌ر ئه‌وه‌ى پڕۆژه‌ى ده‌ستور هه‌موار بكرێته‌وه‌و له ئاینده‌یه‌كى نزیكدا ریفراندۆمى بۆ بكرێت.\nدواڕۆژ: كه‌واته تێپه‌ڕاندنی پڕۆژه‌یاسای سه‌رۆكایه‌تى هه‌رێم كه ئێستا ئاماده‌كراوه، رێگه‌خۆشكه‌ره بۆ بوونى ده‌سه‌ڵاتى ره‌ها و سیستمى سه‌ركایه‌تى؟\nئارێز عه‌بدوڵڵا: كه باسى ده‌سه‌ڵات ده‌كه‌ین له‌ده‌ستى نێچیرڤان بارزانى بێت یان مه‌سرور بارزانى هه‌ر پارتین و یه‌ك شته، مه‌به‌سته‌كه ئه‌وه‌یه ده‌بێت سیستمه‌كه دیموكراتى په‌رله‌مانى سه‌قامگیر بێت، جگه له‌وه هیچ رێگه‌یه‌كى تر نییه‌و ده‌بێت سه‌رۆك له‌ناو په‌رله‌مانه‌وه هه‌ڵبژێردرێت، به‌ڵام ده‌سه‌ڵاته‌كانى رێكبخرێن، پێشتر ئه‌م بڕگه‌یه له ده‌ستوردا كه ناكۆكى قوڵى له‌سه‌ر بووه چاره‌سه‌ر بكرێت، ئه‌وكاته ده‌توانین ریفراندۆم بۆ ده‌ستور بكه‌ین، سیستمى سیاسى و حكومڕانى له كوردستان سه‌قامگیر بێت، ئارامى زیاتر ده‌بێت.\nدواڕۆژ: ئایا یه‌كێتى داواى كردووه نیوه‌ى ده‌سه‌ڵاته‌كانى ئه‌نجومه‌نی ئاسایشی هه‌رێمى پێبدرێت؟\nئارێز عه‌بدوڵڵا: ئێمه له‌سه‌ر ئه‌مه له‌گه‌ڵ پارتى رێككه‌وتووین، پێمانوتوون كه ده‌مانه‌وێت به‌شدار و هاوبه‌ش بین، له‌ته‌واوى ده‌زگاكانى حكومه‌ت یه‌كێتى ده‌سه‌ڵاتى ده‌بێت، به‌ڵام بابه‌ته‌كه دابه‌شكردنى 50%ى ده‌سه‌ڵاته‌كان نییه.\nدواڕۆژ: بۆچى له گفتوگۆكاندا له‌گه‌ڵ پارتى زیاتر جه‌ختتان له وه‌رگرتنى پۆستى ناو ده‌زگا ئه‌منییه هه‌ستیاره‌كان كردوه‌ته‌وه؟\nئارێز عه‌بدوڵڵا: هه‌لومه‌رجه‌كه تائێستا به‌شێوه‌یه‌كه یه‌كێتى و پارتى كاریگه‌رییان به‌سه‌ر هێزه‌كانى پێشمه‌رگه و پۆلیس و ئاسایشه‌وه هه‌یه، تا ئه‌و كاته‌ى ئه‌و ده‌زگایانه له كاریگه‌ریى حیزبى دورده‌خرێنه‌وه، ده‌بێت یه‌كێتى بیر له وه‌رگرتنى ئه‌و ده‌زگایانه بكاته‌وه كه مۆركى ئه‌ویان پێوه‌یه، بۆیه له‌پێناوى سه‌قامگیرى و نه‌خورانى مافى كارمه‌ندانى ئاسایشى سلێمانى و هێزه‌كانى ناوخۆ و پێشمه‌رگه، ده‌بێت له‌گه‌ڵ پارتى به‌مشێوه‌یه رێكبكه‌وین، تا ئه‌وكاته‌ى یه‌كده‌گرنه‌وه.\nدواڕۆژ: هه‌ریه‌ك له سه‌عدى ئه‌حمه‌د پیره، ده‌رباز كۆسره‌ت ره‌سوڵ، حاكم قادر، یوسف گۆران، حه‌مه‌ى حه‌مه سه‌عید بۆ پۆسته دیاره‌كانى حكومه‌ت كاندید كراون، راسته؟\nئارێز عه‌بدوڵڵا: راسته ئه‌و ناوانه هه‌ن، به‌ڵام تائێستا بڕیار له‌سه‌ر كاندیدكردنیان نه‌دراوه، دواى واژۆكردنى رێككه‌وتنه‌كه یه‌كلایى ده‌كرێنه‌وه.\nدواڕۆژ: له‌سه‌ر چ بنه‌مایه‌ك یه‌كێتى كاندید بۆ پۆسته‌كانى له‌ناو حكومه‌تدا دیارى ده‌كات؟\nئارێز عه‌بدوڵڵا: خه‌ڵكێكى زۆر سیڤى خۆى پێشكه‌شكردووه بۆ پۆسته‌كان، به‌ڵام پۆسته باڵاكانى ناو حكومه‌ت كه به‌ر یه‌كێتى ده‌كه‌ون له ئه‌نجومه‌نى سه‌ركردایه‌تى یه‌كلایى ده‌كرێنه‌وه و بڕیار له‌سه‌ر دانانى كه‌سه‌كان ده‌درێت، پره‌نسیپى گشتى ئه‌وه‌یه كه‌سى شیاو بۆ شوێنى شیاو بێت.


کوردیپێدیا - راگەیاندنی کۆمیتەی سلێمانی حزبی کۆمۆنیستی کرێکاریی کوردستان دەربارەی جاسوسیکردنی ئاسایشی سلێمانی بەسەر هەڵسوراوانی نارەزایەتیە جەماوەریەکانەوە\n📝 راگەیاندنی کۆمیتەی سلێمانی حزبی کۆمۆنیستی کرێکاریی کوردستان دەربارەی جاسوسیکردنی ئاسایشی سلێمانی بەسەر هەڵسوراوانی نارەزایەتیە جەماوەریەکانەوە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nراگەیاندنی کۆمیتەی سلێمانی حزبی کۆمۆنیستی کرێکاریی کوردستان دەربارەی جاسوسیکردنی ئاسایشی سلێمانی بەس\nڕۆژی 8 ی شوبات دەستەی ناڕەزایەتی خەڵک، کۆنگرەیەکی ڕۆژنامەوانیان سازدا، سەبارەت بە نەخشەی حکومەت بۆ نانبڕینی خەڵک لەژێر ناوی ’’پاشەکەوتکردنی موچە‘‘ دا. وەک پیشەی هەمیشەییان هێزەکانی ئاسایش سەرەتا ویستیان پێش بە کۆبوونەوەکە بگرن، بەڵام زانیان سوربوونی هەڵسوڕاوانی دەستەکە و بەشداربووان پێشی پێناگیرێت، ناچار کۆڵیان دا. هەر لە کاتی ئەنجامدانی ئەم چالاکیەوە کەوتنە چاودێریکردنی خەڵک و هەڵسوڕاوان.\nبە دوای تەواوبوونی کۆنگرەکەدا، چەند کەسێکی ئاسایش بە جلی مەدەنی و بە ئۆتۆمۆبیل دوای چەند هەڵسوڕاوێک کەوتن و هەڵسوڕاوانی دەستەی ناڕەزایەتی خەڵکیان خستبووە ژێر چاودێریەوە، بە ئۆتۆمۆبیلێکی جۆری مازدا، ژمارە (20255) کە دوو کەسی تێدا بوو، ناویان لای ئێمە هەیە.\nئێمە لە کاتێکدا کە جەماوەری توڕە و ناڕازی لەم کار و ڕەفتارانەی ئاسایش و دەزگا جاسوسیەکان ئاگادار ئەکەینەوە، لەهەمان کاتدا ڕایئەگەیەنین که دەست لەم کارانە هەڵبگرن.\nدەسەڵاتی حکومەتی کوردایەتی نان و موچەی خەڵک ئەبڕێت و بە خەیاڵی خۆی ئەشیەوێت بە سەرکوت و چاوسورکردنەوه پێش بە ناڕەزایەتی خەڵک بگرێ بەڵام ئەبێ باش بزانن کە برسیکردنی خەڵکی دەستەنگ و پیادەکردنی سیاسەتی سک هەڵگوشین، نەفرەت و توڕەیی خەڵکی گەیاندۆتە لوتکە و بەم ڕەفتارانە نەک پێشی پێ ناگیرێت و بەڵکو تورەیی خەڵک زیاتر دەکات، سەرکەوتن هەر بۆ جەماوەری ناڕازی ئەبێت. \n📅 رۆژی دەرچوون: 10-02-2016\n➕ ئەم بابەتە لەلایەن: (هاوڕێ باخەوان)ەوە لە: Feb 11 2016 8:27PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 11 2016 8:29PM باشترکراوە\n👁 ئەم بابەتە 3,816 جار بینراوە\n1. 👁 10-02-2016


هۆشدارى دەدرێتە وڵاتانى ئەفريقا.. دەبێتە ناوەندێكى ترى بڵاوبونەوەى كۆرۆنا\nکام ڤاکسین کاریگەرترە دژ ی بە ڤایرۆسی کۆرۆنا ؟\nنوێنەری شیعەکان نامەیەکی 1400 ساڵ پێش ئێستای دایە پاپا فرانسیس\n2020.04.17 - 17:57\nڕێكخراوى تەندروستى جيهانى وڵاتى ئەفريقا لە بڵاوبونەوەى زياترى ڤايرۆسى كۆرۆنا ئاگادار دەكاتەوە بەوەى كە لەوانەيە ئەو كيشوەرە ببێتە ناوەندێكى ترى بڵاوبونەوەى ڤايرۆسى كۆرۆنا.\nتائێستا لە وڵاتانى ئەفريقا نزيكەى 1000 حاڵەتى گيان لەدەستدان و نزيكەى 20 هەزار توشبوى ڤايرۆسى كۆرۆنا تۆمار كراوە، سەرەڕاى ئەوەى كە ئەو ژمارەيە زۆر لەوە كەمترە كە لە ولايەتە يەكگرتوەكانى ئەمريكا و ئەوروپا تۆمار كراوە بەڵام ڕێكخراوى تەندروستى جيهانى هۆشدارى دەداتە ئەو كيشوەرە.\nڕێكخراوەكە ئاماژەى بەوەداوە، وڵاتانى ئەفريقا ژمارەى پێويست ئامێرى هەناسەدانى دەستكرديان نييە بۆ مامەڵەكردن لەگەڵ توشبوانى ڤايرۆسەكە.\nماشۆسيديسو موتى بەڕێوەبەرى هەرێمى ڕێكخراوەكە لە ئەفريقا بە كەناڵى BBC وتووە، بڵاوبونەوەى ڤايرۆسەكەيان لە پايتەختى وڵاتانى وەك نێجيريا، ساحل عاج، كاميرۆن و غانا تۆمار كردووە، لەئێستادا تەركيز لەسەر بڵاوبونەوەى ڤايرۆسەكەيە نەك چارەسەر، چونكە ئەو وڵاتانە تواناى پێويستيان نييە بۆ چارەسەركردنى ژمارەيەكى زۆر توشبوو.\nباسى لەوەشكردوە، هەوڵى ئەوە دەدەن تا دەتوانن ژمارەى ئەوانەى كە پێويستيان بەوەيە ببرێنە بەشى چاودێرى ورد كەمببنەوە، چونكە دەزانن ئەو بەشانە لە زۆربەى وڵاتەكانى ئەفريقا تواناى ئەوەيان نييە ژمارەيەكى زۆر توشبوو وەرگرن.\nبەڕێوەبەرى هەرێمى ڕێكخراوى تەندروستى جيهانى لە ئەفريقا رونيكردوەتەوە، گەورەترين كێشە نەبوونى ئامێرى هەناسەدانى دەستكردە كە لە ئێستادا گەورەترين تەحەدايە ڕوبەڕوى حكومەتى ئەو وڵاتانە بوەتەوە.\nلەنێو وڵاتانى كيشوەرى ئەفريقا، ميسر، ئەفريقاى باشور، مەغريب، جەزائير، كاميرۆن و تونس لە زەرەرمەندترين وڵاتانى كيشوەرەكەن و زۆرينەى توشبوان لەو وڵاتانە تۆمار كراون، تائێستاش نزيكەى 5000 کەس چاكبونەتەوە.\nداعش چالاكيیەكانى بۆ دەوڵەتانى كەنداو فراوان دەكات.. شارەزايەكى عێراقى هۆشدارى دەدات\n2020.05.03 - 08:42\nلە بەغدا هۆشدارى دەدرێت.. كۆرۆنا لە ئاگر خێراتر بڵاودەبێتەوە\n2020.05.01 - 18:21\nهۆشدارى دەدرێت.. توشبوانى كۆرۆنا دەگاتە مليارێك و گيان لەدەستدان دەگاتە سێ مليۆن\n2020.04.28 - 22:27\nعێراق؛ هۆشدارى لە بەكارهێنانى دوو دەرمان دەدرێت کە هۆكارن بۆ توشبون بە كۆرۆنا\n2020.04.23 - 18:13\nئەو وڵاتانەى زەرەرمەندترين وڵاتانى كۆرۆنان ژمارە نوێكانيان هيوا بەخشن\n2020.04.05 - 20:43\nپەرلەمانی عێراق ڕۆژى دوو شەممە كۆدەبێتەوە.. بۆ دەنگدانە لەسەر كابينەكەى كازمى؟\n2020.05.02 - 22:14\nڕێكخراوی ئۆپیك: لەدوو مانگی داهاتودا نرخی نەوت بۆ 40 دۆلار بەرز دەبێتەوە\n2020.04.26 - 22:43\nداعش لە تۆڕە كۆمەڵايەتيەكان بەهێز دەبێتەوە.. هۆشدارى دەدرێت\n2020.04.16 - 22:31\n2021.03.06 - 20:42\nپارێزگاری هەولێر لەبارەی هاتنی پاپاوە داوایەک لە هاووڵاتیان دەکات


زیانێکی تری پەبجی لەسەر گەنجانی عێراق ئاشکرادەکرێت\nسوده‌كانى پرته‌قاڵ بۆ مێشك بزانه\nڤیدیۆ: کچێک لەکاتی ئەنجامدانی کارێکی نەشیاودا دەستگیرکرا\nئایا بوونەوەری ئاسمانی بوونیان هەیە؟\nوه‌تسئه‌پ داوایەک لە بەکارهێنەرانی دەکات\nبەهۆى جیاوازى روخسارى منداڵەکەیان گومان لە خێزانەکەى دەکات\nبێ ئه‌وه‌ى به‌شدارى هه‌ڵمه‌تى هه‌ڵبژاردن بكات كورسییه‌كى په‌رله‌مانى به‌ده‌ستهێنا\nدیلێك دواى 11 ساڵ له زنجیره‌ى (وێستگه‌ى ته‌كسى) ئێستا ناناسرێته‌وه...وێنه ببینه\nباوكێك ده‌بێته هۆكارى گیان له‌ده‌ستدانى كوڕه‌كه‌ى\nهەمەڕەنگ :: 11/10/2019 :: 342 جار بینراوە\nتایبه‌تمه‌ندییه‌كی نوێ سناپچات به‌هۆیه‌وه ته‌مه‌نت ده‌گۆڕێت\nهەمەڕەنگ :: 20 کاتژمێر پێش ئێستا\nڤیدیۆ: سه‌ماكه‌رێكی به‌ناوبانگ به سه‌رپۆشه‌وه دەردەکەوێت\nهەمەڕەنگ :: 23 کاتژمێر پێش ئێستا\nیارى پەبجی یەکێکە لەو یارییانەى وڵاتانى جیهان بەگشتى و وڵاتانى عەرەبى بەتایبەتى بەخۆیەوە سەرقاڵ کردووە و لە پێناوى بەدەستهێنانى چەک و کەرەستەى تایبەت بۆ کوشتنى ئەو دوژمنە وەهمییە پارەیەکى زۆر لەو پێناوەدا خەرج دەکرێت و بەفیڕۆ دەدرێن.\nبەپێی راپۆرتێکى تایبەت، بەکارهێنەرانى ئەو یارییە لە رێگاى کارتى بانکییەوە چەک و تەقەمەنى تایبەت بەو یارییە دەکڕن، بەڵام لە هەندێک وڵاتانى وەک عێراق و سوریا ئەو کارتە بانکییە بەردەست نییە و بەکارهێنەران لە رێگاى کارتێکى تایبەت بە گوگل پلەیەوە چەکەکان دەکڕن و نزیکەى 100 دۆلار مانگانە بۆ ئەو یارییە خەرج دەکەن.\nئەوەش خراوەتەڕوو، کە سەرەڕاى ئەوەى ئابوورى ئەو دوو وڵاتە زۆر لاوازە و بەردەوام لە قەیرانى سیاسى و داراییدان، لەگەڵ ئەوەشدا ئاسانکارى بۆ گەنجان دەکرێت و بڕێکى زۆر لەو کارتە لە بازاڕەکاندا دەفرۆشرێن و بازاڕیان گەرمە.\nئۆتۆمبێلی خێزانێکی دزی... بەڵام شتێکی چاوەڕوان نەکراوی تێدا دۆزییەوە\nهەمەڕەنگ :: 13 خولەک پێش ئێستا\nله ژنێكى راستى ده‌چێت... زیره‌كترین رۆبۆت ببینه\nدوای دوو مانگ لە مردنی وەڵامی نامەی فەیسبووکی داوەتەوە\nبەم پێکهاتەیە کۆتایی بە مووی جەستەت بهێنە


ئەو شاعیرەی خۆی کوشت - قەڵەم\nلە پەنجەرەوە خۆی دەهاوێتە خوارەوە و لە تەمەنی پەنجا ساڵیدا بۆ هەمیشە ماڵئاوایی لە ژیان دەکا.\nچەند مانگ لەوە پێش لە رێگای برادەرێکەوە لە بانە ناسیم. ئیسمایل کەریمی دەڵێم،... ناسراو بە 'کام ژین'، وەک نازناوی شاعیری. بە تەلەفۆن قسەمان کرد. بۆ یەکەم جار سیمای ماندوو و میهرەبان و پڕ لە حەسرەتی پیاوێکم بینی بە کڵاوێک بە سەرییەوە کە لە هەمان چرکەی یەکەمدا هەژاندمی. گوتی شیعر دەنووسم و هۆگری خوێندنەوەم، گوتی لە منداڵییەوە کاتێک من سەردانی ئەنجومەنی ئەدەبی بانەم دەکرد دەیناسیم و ئیتر کۆمەڵێک قسە کە تەنیا لە دەمی ئەوانە دێتە دەرەوە وا خاوەن دڵێکی خاوێن و بێگەردن و هێشتا تەمی نەفرەت و رق و ئێرەیی داینەگرتوون. گرمۆڵە بووم، حەزم کرد بڵێم "راستی تۆ هێشتا خەڵکی ئەو وڵاتەی وا ساڵانی ساڵە لە بیر چووەتەوە!"\nحەزی کرد شیعرێکی خۆیم بۆ بخوێنێتەوە.شیعرێک بەناوی سەمفۆنیای باران. خوێندییەوە:\n" لە ئەندێشەی\nشۆڕ شۆڕی باران\nشەوانە ، منم یا تۆ!\nتۆ، یا من\nتا بەیان خۆر دەنووسێتەوە!"\nدوواتر زانیم کوڕە هەژارێکە رۆژ تا ئێوارێ بە کۆمەڵێک پاکەتە جگەرە، لە ناو سندووقێکدا، هەڵواسراو بە گەردنییەوە کۆڵان و کۆڵان و جادە و جادە دەکا بۆ پاروویەک نان.\nنازانم چۆن باسی کسپەی دڵم بکەم کاتێک ئەمڕۆ لە فەیسبووک هەواڵی مەرگی نابەوەختیم بینی. کسپەیەک لە چەشنی هەمان کسپە وا ئەو شەوە بۆ یەکەم جار و بۆ ئاخرین جار قسەم لەگەڵ کرد. دیسان گرمۆڵە بوومەوە.\nبنوو باوان! ئەوانەی وا خۆر دەنووسنەوە لە مێژە لە ناو بارانەکاندا بەجێ ماون.


23/10/2021 138 جار خوێنراوەتەوە\nكۆمپانیای بایۆنتیكی ئه‌ڵمانی پێشبینی ده‌كات تا كۆتایی ساڵی 2022 سه‌رانسه‌ری جیهان به‌تایبه‌ت وڵاتانی تازه گه‌شه‌سه‌ندوو پێكوته‌ی ڤایرۆسی كۆرۆنای پێ بگات.\nئۆغور شاهین دامه‌زرێنه‌ری كۆمپانیای بایۆنتیك و گه‌شه‌پێده‌ری پێكوته‌كان و ئۆزڵمی تۆریجی هاوسه‌ری له كۆنگره‌یه‌كی رۆژنامه‌نووسیدا له شاری ئۆڤیدۆی ئیسپانیا رایانگه‌یاند پێشبینی ده‌كه‌ین له كۆتایی ساڵی 2022 دا هه‌موو جیهان پێكوته‌ی كۆرۆنای پێ بگات.\nله ئیستادا شاهین و توریجی له ئیسپانیادان تا خەلاتی شازاده ستۆریاس بۆ توێژینه‌وه‌ی زانستی وه‌ربگرن ئه‌م دوو هاوسه‌ره ئه‌ڵمانیه و به ڕه‌چه‌ڵه‌ك توركه ئه‌وه‌شیان خسته‌ڕوو هه‌موو پێكوته‌كانی كۆرۆنا هاوكار ده‌بن له هێنانه‌دی ئه‌وه‌ی هه‌موو دانیشتوانی جیهان ژه‌مه پێكوته وه‌ربگرن\nئاماژه‌شیان به‌وه‌دا كۆمپانیاكه‌یان له‌سه‌دا 40ی پێكۆته‌كانی كۆرۆنا كه له‌گه‌ڵ كۆمپانیای فایزه‌ردا گه‌شه‌یان پێداوه بۆ وڵاتانی تازه گه‌شه‌سه‌ندوو ده‌نێرێت.\nپێشتریش شاهین و توریجی له ساڵی 2012 دا پێشبینی ئه‌وه‌یان كردوو ئاكامه‌كانی توێژینه‌وه له به به‌ره‌نگاربوونه‌وه‌ی شێرپه‌نجه‌دا له ماوه‌ی چوار بۆ پێنج ساڵدا ده‌گه‌نه ئه‌نجام.\nله لای خۆشیه‌وه تۆریجی رایگه‌یاند كه چاره‌سه‌ره‌كانی به‌ره‌نگاربوونه‌وه‌ی شێرپه‌نجه توانیویانه ئاستی به‌رگری له‌ش به‌رز بكه‌نه‌وه و خانه‌شێرپه‌نجه‌ییه‌كان كه‌م بكه‌نه‌وه و به‌سه‌ریاندا زاڵ ببن.\nچین: ئه‌و بۆشاییه پڕناکەینەوە كه كشانه‌وه‌ی ئه‌مریكا له ڕۆژهه‌ڵاتی ناوه‌ڕاست دروستیدەکات\nله هۆڵه‌ندا خۆپیشاندان دژی ڕێكاره‌كانی كۆرۆنا و پێدانی ڤاكسین به‌ڕێوه‌چوو\nڕێكخراوی ته‌ندروستیی جیهانی ده‌رمانێكی نوێی بۆ نەخۆشانى کۆرۆنا په‌سه‌ند كرد\nبه‌ریتانیا.. خۆپیشاندان دژ به پڕۆژه‌یاسایه‌ك به‌ڕێوه‌چوو کە دەسەڵاتى دەستوەردان بە پۆلیس دەدات\nبه‌هۆی هه‌ڕه‌شه‌كردنه‌وه، كۆمپانیای تویته‌ر ئه‌ژماری تایبه‌تی عه‌لی خامنه‌ی داخست\nده‌زگای هه‌واڵگریی سی ئای ئه‌ی مه‌شقی به گروپێكی سوپای ئۆكراینا كردووه\nلایه‌نه به‌شداربووه‌كانی ڕێككه‌وتننامه‌ی ئه‌تۆمی له‌گه‌ڵ ئێران له دانوستانێكی سه‌ختدان\nهیوماین ڕایتس وۆچ: پێشێلكاریی جیددی لە دادگاییكردنی ڕۆژنامەنووس و چالاكانی بادینان كراوە


بایک: پەدەکە بۆ تێکدانی ئیرادەی ئێزدییەکان لەگەڵ بەغدا ڕێکدەکەوێت – کوردی – RojNews.News\n03/11/2020 - 4:16:08 pm\nجەمیل بایک هاوسەرۆکی کۆنسەی بەڕێوبەری کەجەکە، سیستمی خۆبەڕێەوبەریی بۆ ئێزدییەکانی شەنگال بە پێویستییەکی ژیانیی ناو دەبات و گەڕانەوە بۆ دۆخی پێش ساڵی ٢٠١٤ بە فەرمانێکی نوێ لەسەر خەڵکی شەنگال پێناسە دەکات، ڕاشیدەگەیەنێت: پەدەکە کە بەردەوام لەگەڵ بەغدا کێشەی هەیە و نێوانیان ئاڵۆزە، ئێستا بۆ تێکدانی ئیرادەی ئێزدییەکان لەگەڵ بەغدا ڕێکدەکەوێت و دەیەوێت خۆبەڕێوبەریی و خۆپاراستنی ئێزدییەکان لەناو ببات.\nلە وتارێکیدا کە لە ڕۆژنامەی سەرخوەبوون بڵاو کراوەتەوە، جەمیل بایک هاوسەرۆکی کۆنسەی بەڕێوبەریی کەجەکە هەڵسەنگاندنی بۆ دوایین دۆخی ناوچەکە بە تایبەتی سیاسەتەکانی دژ بە شەنگال و کامپی پەنابەرانی شەهید ڕۆستەم جوودی لە مەخموور کردووە.\nبەشێک لە نووسینەکەی جەمیل بایک:\n‘خۆبەڕێوبەریی و خۆپاراستن مافی بنەڕەتی خەڵکی شەنگالە’\nویلایەتە یەکگرتووەکانی ئەمریکا، دەوڵەتی تورک و پەدەکە لەدژی شەنگال دەستیان بە هێرشێکی نوێ کردووە، ئەمە پیلانگێڕییەکە لەدژی ئەو هێزانەی، کە خەڵکی ئێزدییان لە کۆمەڵکوژیی ڕزگار کرد، ئێستا لەلایەن ڕۆڵەکانی ئێزدییەوە شەنگال دەپارێزرێت و ئەمەش مافێکی ڕەوای خۆیانە، خۆبەڕێوبەریی و خۆپاراستن بۆ خەڵکی شەنگال وەکو شیری داییک حەڵاڵە، گەڕانەوە بۆ دۆخی پێش ٣/ ئاب/ ٢٠١٤ لە شەنگال بە واتای فەرمانێکی نوێیە لە سەر ئێزدییەکان.\n‘ڕەتکردنەوەی خۆبەڕێوەبەریی بۆ شەنگال بە واتای شکاندنی ئیرادەی ئێزدییەکانە’\nپاش ئەوەی پەدەکە و حکومەتی عێراق لە شەنگال هەڵهاتن و ئێزدییەکانیان ڕووبەڕووی کۆمەڵکوژیی کردەوە، ئێزدییەکانی شەنگال خۆبەڕێوبەریی و خۆپاراستنی خۆیان لەدژی داعش دامەزراند و ئێستا خۆبەڕێوبەریی و خۆپاراستنی شەنگال تاکە هێزی ڕەوای ئێزدییەکانە ،ڕەتکردنەوەی ئیرادەی گەلی ئێزدی لە لایەن پەدەکە و عێراقەوە و ڕەتکردنەوەی خۆپاراستنی ئەوان بە واتای شکاندنی ئیرادەی گەلی ئێزدیی و سەپاندنی ڕەهای دەسەڵاتە بەسەریاندا.\nپەدەکە لە شوێنی ئەوەی ڕەخنەدایینی خۆی بدات لە هەنبەر گەلی ئێزدییدا و پشتیوانی لە خۆبەڕێوبەری و خۆپاراستنی گەلی ئێزدیی بکات، ئێستا دژایەتی گەلی ئێزدیی و دەستکەوتەکانی دەکات، پەدەکە کە بەردەوام لەگەڵ بەغدا کێشەی هەیە و نێوانیان ئاڵۆزە ئێستا بۆ تێکدانی ئیرادەی ئێزدییەکان لەگەڵ بەغدا ڕێکدەکەوێت و دەیەوێت خۆبەڕێوبەریی و خۆپاراستنی ئێزدییەکان لەناو ببات، ئایا کێ ئەمە قبوڵ دەکات؟کام ئەخلاق و کام ویژدان ئەمەی پێ قبوڵ دەکرێت؟ ئەم پیلانە لەلایەن دەوڵەتی تورکەوە سەپێندراوە، لە ڕۆژی ٩ی مانگی ١٠ کە هاوکاتە لەگەڵ ساڵڕۆژی داگیرکردنی سەرێکانی و گرێسپی لە ڕۆژائاوای کوردستان، ئێستاکەش هێرشێکی لەهەمان شێوە دەکرێتە سەر شەنگال.\n‘پەدەکە و دەوڵەتی تورک ئارامیی شەنگال تێکدەدەن’\nڕێککەوتنی دژ بە شەنگال پیلانێکی زۆر چەپەڵە، ئەم پیلانە دوابەدوای سەردانەکەی کازمی بۆ ئەوروپا و پاش سەردانی فوئاد حسێن بۆ ئەمریکا داڕێژرا، کاتێک نێچیرڤان بارزانیش چووە تورکیا چوارچێوەی ئەم پیلانە ئاشکراتر بوو، ئێستا لە شەنگال سەقامگیریی و ئارامیی هەیە و گەلی شەنگال لە عەرەب و ئیزدییەوە بگرە هەموویان بە ئاشتییانە لەنێو خۆبەڕێوبەریی دیموکراتیی شەنگالدا دەژین، ئەم ڕێککەوتنە بە مەبەستی تێکدانی ئارامیی و سەقامگیریی لە شەنگال واژۆ کراوە، دەوڵەتی تورک و پەدەکە لە هەوڵی ئەوەدان ئارامیی شەنگال تێک بدەن.\nگەلی ئێزدی لەدژی ئەم ڕێککەوتنە هەڵوێستی نواندووە، کە پەیامێکی ڕەوایە و ڕایانگەیاندووە، ئەم ڕێککەوتنە نوێنەرایەتی ئیرادەی ئێزدییەکان ناکات و ئەوان ڕەتی دەکەنەوە و هەتا کۆتایی بەرخۆدانی دەکەن، ئێستا لەدونیادا خەڵکی ئێزدی هەموو داواکارییەکیان ڕەوا دەبینرێت و جیهان بە ڕەوایان دەزانێت، پەدەکە و دەوڵەتی تورک و ئەوهێزانەی کە لە پشتیانەوەن، چونکە ناڕەوان ئەوا چارەنووسیان تێکچوونە و ئەم ڕێککەوتنە دژی شەنگالیش تێکدەچێت.\n‘ حکومەتی عێراق لە چوارچێوەی دەستوردا دەبێت خۆبەڕێوبەری و خۆپاراستنی شەنگال قبووڵ بکات’\nئێزدییەکان دەبێت سەربەخۆبن و بتوانن خۆیان بپارێزن، لەپاش ئەوەی ئەم مافەیان بەدەستهێنا، دەتوانن پەیوەندیی لەگەڵ هەرێم و بەغدا دروست بکەن، هەرێم و بەغداش دەبێت ڕێز لە خۆبەڕێوبەریی شەنگال بگرن، حکومەتی عێراق دەبێت لە چوارچێوەی دەستوری عێراق خۆبەڕێوبەریی و خۆپاراستنی شەنگال قبوڵ بکات، ڕێککەوتنێک کە شەنگال بگەڕێنێتەوە بۆ دۆخی پێش ٣ی ئاب/ ٢٠١٤، هاوشێوەی ڕوانگەی داعشە، ئەوەی داعش ٢٠١٤ لە شەنگال پێی نەکرا، ئێستا ئەمان دەیانەوێت بیکەن.\nکەژەکە: بڕیاری لەسێدارەدانی گەنجانی کورد دەبێت هەڵوەشێتەوە\nتورکیا، لەماوەی مانگێکدا ٢١ ژن کوژراون


وەفدێکی کۆمەڵە لە ٧١ەمین ساڵیادی دامەزراندنی پارتی دیموكراتی كوردستان لە نۆروێژ بەشداری کرد\nڕۆژی شەممە، ڕێكەوتی ٢ی٩ی ٢٠١٧ی زایینی، لە لایەن ڕێكخراوی ئۆسلۆی پارتی دیموكراتی كوردستان ڕێوڕەسمێك بە بۆنەی ٧١ەمین ساڵیادی دامەزراندنی پارتی دیموكراتی كوردستان و هەروەها پشتیوانی لە پرسی ڕێفراندۆم لە كوردستانی باشوور لە شارۆچكەی شەسمۆ بەڕێوەچوو.\nبۆ ئەو ڕێوڕەسمە كە كۆمیتەی كۆمەڵە بە فەرمی بانگهێشت كرابوو وفدێك لە لایەن تەشكیلاتی كۆمەڵە لە نۆروێژ پێكهاتوو لە هاوڕێیان فەردین سەڵەواتی، مەنسوور سۆفی، شاناز بابایی، بەهار فاتمی و ئیبراهیم كۆنەپۆشی هاوكات لەگەڵ نوێنەری حیزب و ڕێكخراوەكانی دیكە بەشدارییان كرد.\nلە بەشی خوێندنەوەی پەیامەكاندا، هاوڕێ ئیبراهیم كۆنەپۆشی بە نوێنەرایەتی تەشكیلاتی كۆمەڵە لە نۆروێژ وتەیەكی پێشكەش بە ئامادەبوان كرد و پیرۆزبایی ٧١ەمین ساڵیادی دامەزراندنی پارتی دیموكراتی كوردستانی لە هەمو تێكۆشەرانی پارتی كرد.\nكۆمەڵەی شۆڕشگێڕی زەحمەتکێشانی كوردستانی ئێران\nبۆ پشتیوانی لە ڕامین حسێن‌پەناهی خۆپێشاندانێک لە بەردەم پەڕلەمانی نۆروێژ بەڕێوەچوو\nدۆست و هەڵسووڕاوێكی دێرینی کۆمەڵە لە شاری بۆکان ماڵئاوایی لە ژیان کرد\nدیدار و چالاکییە هاوبەشە سیاسی و دیپلۆماسییەکانی کوردستانی ڕۆژهەڵات لە واشنگتۆن \nکۆڕێک بۆ هاوڕێ عەبدوڵڵا موهتەدی لە تینک تانکی گرنگی "هادسۆن ئەنستیتۆ" لە واشنگتۆن دی سی\nچالاكی بەربڵاوی تەبلیغی بە بۆنەی 31ی جۆزەردان لە شاری سەقز\nچالاكی بەربڵاوی تەبلیغی لە شاری بۆكان بە بۆنەی 31ی جۆزەردان\nچالاكی بەربڵاوی تەبلیغی بە بۆنەی 31ی جۆزەردان لە شاری مەهاباد\nچالاكی بەربڵاوی تەبلیغی بە بۆنەی 31ی جۆزەردان لە شاری سنە


ئامێدی.. دروێنه‌ی گیا به شێوازی كورده‌واری\nهاووڵاتییانی شارۆكه‌ی ئامێدی به شێوازی كورده‌واری و ناوچه شاخاوییه‌كانی كوردستان، ده‌ستیان به دروێنه‌ی گیاكانی باخه‌كانیان كرد و بازرگانی پێوه ده‌كه‌ن.\nدروێنه‌كردنی گیا به به‌كارهێنانی داس و كه‌ره‌نتوو (ماڵه‌غان)، یه‌كێكه له كۆنترین نه‌ریته‌كانی كورد كه له كۆندا له ناوچه شاخاوییه‌كان به‌كار هاتووه، تا ئێسته‌ش له به‌شێك له ناوچه‌كانی كوردستان وه‌ك ئامێدی، هاووڵاتییان بۆ په‌یداكردنی ئالیكی ئاژه‌ڵان، به‌و ڕێیه گیاكانیان دروێنه ده‌كه‌ن.\nمسته‌فا حه‌مزه هاووڵاتییه‌كی شاره‌دیێ دێره‌لووكی سه‌ر به شارۆكه‌ی ئامێدییه به "وشه"ی راگه‌یاند: "هه‌ر چه‌نده دروێنه‌ی گیا به به‌كارهێنانی كه‌ره‌نتوو، ڕێیه‌كی كۆنه و بۆ ئێسته ئه‌سته‌مه، به‌ڵام بۆ ناوچه شاخاوییه‌كان گونجاوه، بۆ ئێمه له داس باشتره، چونكه ڕۆژانه نزیكه‌ی 100 بۆ 150 گورزه‌ی گیا به كه‌ره‌نتوو ده‌دوورین، ئه‌مه‌ش شتێكی باشه و خێرایه".\nبه‌شێك له هاووڵاتییان وه‌ك بازرگانییه‌ك ئیشه‌كه‌یان ده‌كه‌ن، به كرێ دروێنه‌ی گیا و باخی ماڵان ده‌كه‌ن و بژێوی پێ په‌یدا ده‌كه‌ن، به‌ڵام پێویسته ئه‌و شوێنه‌ی كه گیای به كه‌ره‌نتوو پێ ده‌دوورن، شوێنێكی پان و ته‌خت بێت، به هیچ جۆرێكیش به‌ردی لێ نه‌بێت.\nوشه_ نه‌وزاد هلۆری


لیژنەی فتوای ھەرێمی کوردستان لەسەر وانەی تایبەتی مامۆستایان ھاتەدەنگ و ئەندامێکی ئەو لیژنەیەش ھۆشداری بە مامۆستایان دەدات و رایدەگەیەنێت"ئەو مامۆستایەی کەمتەرخەمی لەوتنەوەی وانەکەی دەکات و دواتر لە وانەی تایبەتدا وانەکەی بە باشی بەخوێندکاران دەڵێتەوە، موچەکەی حەڵاڵ نییەو خیانەتیش دەکات ".\nلەبارەی ئەو مامۆستایانەی کە لەدوای دەوامی خوێندنگەکان وانەی تایبەت(درس خێوێی) بەھەمان خوێندکارەکانی دەڵێتەوە، د.ئەحمەد شافعی ئەندامی لیژنەی فتوای ھەرێمی کوردستان، بەSNNی راگەیاند: لە قورئانی پیرۆزدا داوا لە موسڵمانان کراوە کە ھەرکەسێک کارێک ئەنجامبدات، دەبێت بەجوانترین شێوە ئەنجامی بدات و ھیچ کەموکوڕییەکی تێدا نەبێت.\nوتیشی:"مامۆستایان لە بەرامبەر ئەوەی کە رۆژانە وانە دەڵێنەوە، بڕێک پارە لەدەوڵەت وەردەگرن، بۆیە کەمتەرخەمی لەوتنەوەی وانەکانیدا بکات و ھەوڵی تێگەیاندنی خوێندکاران نەدات، گوناھی دەگات و موچەکەشی حەڵاڵ نییەو خیانەتیشی لە ئەمانەت کردوە، ئەمەش بۆ ھەموو پیشەو کارەکان راستە".\nبەوتەی ئەو ئەندامەی لیژنەی فتوا، ئەو مامۆستایەی وانەکە لە پۆلدا بە باشی ناڵێتەوە، بەڵام دواتر لە پەیمانگەو وانە تایبەتەکاندا ھەمان وانە بەخوێندکارەکانی بەشێوەیەکی باشتر دەڵێتەوە، ئەوە خیانەتی لە ئەمانەت و کارەکەی کردوە.\n8 مانگ پێشتر - Nov 21 2018 6:18PM


دۆرسی دەڵێت تویتەر بەردەوام دەبێت لە بەکارهێنانی ١٤٠ پیت! – کەی ئای تی ئێن\nبابەتی گرینگ 18, ئازار 2016\nدۆرسی دەڵێت تویتەر بەردەوام دەبێت لە بەکارهێنانی ١٤٠ پیت!\nلەدەرکەوتنێکی ڕۆژنامەوانیدا و لە مەراسیمی تێپەڕبوونی ١٠ ساڵ بەسەر دامەزراندنی تویتەردا، جاک دۆرسی بەڕێوەبەری جێبەجێکاری کۆمپانیا ئەمڕۆ دوپاتی کردەوە کە تویتەر پلانەکانی خۆی ناگۆڕێت دەربارەی ژمارەی پیتەکان و هەر بە ١٤٠ پیتی دەمێنێتەوە!\nبەڵام لەهەمان کاتیشدا پێشکەشکارەکە دووبارە لێی پرسیارکردەوە و دۆرسی بەشێوەیەک وەڵامی دایەوە کە زیادکردنی پیتەکانی بەتەواوی ڕەتنەکردەوە کە هەرگیز ئەوە ڕوونەدات بەڵکو بۆی هەیە.\nپرسیارەکان بەم شێوەیە بوون:\nئایا هیچ شتێک دەگۆڕێت؟\nدۆرسی: ئێمە هەمیشە زۆر شت دەگۆڕێن و دەمانەوێت تویتەر بکەینە باشترین.\nئایا تویتەر بەردەوام دەبێت لە ١٤٠ پیت؟\nدۆرسی: بەڵێ ١٤٠ پیت!\nبەڵام بێگومان بەگوێرەی ئەم گفتوگۆیەی سەرەوە بێت ئەوان بوارێکی فراوانتری کارکردن هەیە و تویتەر بەردەوامە لەگۆڕانکاری لەپشتی سیاسەتی بەکارهێنانی ١٤٠ وشەیی چونکە لە ئێستادا چەندین شت بۆ تویت زیادکراون کە ئەمانە ئاماژەن بۆ گۆڕانکاری زیاتر لە داهاتوودا کە لەوانەیە ژمارەی پیتەکانی تویت واتە جریواندن زیادبکەن!\nلەم بەستەرەوە تەواوی چاوپێکەوتنەکەی دۆرسی ببینن:\nتاگەکان تویتەر تۆڕەکۆمەڵایەتییەکان


عیراق بودجه‌ی 2019 ی به پشكی ھه‌رێمیشه‌وه ئاماده‌كردووه\nبوجه‌ی گشتی عێراق بۆ ساڵی 2019 ره‌وانه‌ی ئه‌نجومه‌نی وه‌زیران كراوه و پشكی ھه‌رێمی كوردستانیش به له 12.67% خه‌مڵێنراوه، كه ده‌كاته نزیكه‌ی 9 ترلیۆن دینار.\nوه‌زاره‌تی دارایی حكومه‌تی عیراق پڕۆژه‌یاسای بوجه‌ی ساڵی 2019 ی ره‌وانه‌ی ئه‌نجومه‌نی وه‌زیران كردووه بۆ په‌سه‌ندكردن و دواتر ناردنی بۆ ئه‌نجومه‌نی نوێنه‌ران، به پێی ئه‌و پرۆژه‌یاسایه داھاته‌كان به زیاتر له 105 تریلیۆن دینار خه‌مڵێنراوه، خه‌رجییه‌كانیش به زیاتر له 128 تریلیۆن دینار و كورتھێنانی بودجه‌ش زیاتر له 22 تریلیۆن و بودجه‌ی به‌كاربه‌ریش به زیاتر له 95 تریلیۆن دینار خه‌مڵێنراوه.\nبه‌پێی زانیارییه‌كان، بودجه‌ی وه‌به‌رھێنان به زیاتر له 32 و ترلیۆن دینار و بودجه‌ی سیادیش به زیاتر له 46 ترلیۆن دینار و بودجه‌ی ته‌رخانكراو بۆ گه‌شه‌پێدانی پارێزگاكان به یه‌ك ترلیۆن دینار و بودجه‌ی پترۆدۆلاریش به یه‌ك تریلیۆن دینار خه‌مڵێنراوه.\nئه‌حمه‌د حاجی ره‌شید ئه‌ندامی ئه‌نجومه‌نی نوێنه‌ران سه‌باره‌ت به پشكی ھه‌رێمی كوردستان له بودجه‌ی گشتی عێراقدا بۆ ساڵی 2019 ئاماژه‌ی به‌وه كردووه، پشكی پارێزگاكانی سلێمانی و ھه‌ولێر و دھۆك به له 12.67% خه‌مڵێنراوه كه نزیكه‌ی 9 تریلیۆن دیناره، بودجه‌ی په‌ره‌پێدانی پارێزگاكانی ھه‌رێمیش به زیاتر له 126 ملیار دینار خه‌مڵێنراوه، كه به تێكڕای بودجه‌ی ھه‌رێم ده‌كاته زیاتر له 8 تریلیۆن و 970 ملیار دینار.


سوپای توركیا ئۆپەراسیۆنی گەورەی بۆ پەكەكە دەستپێكرد - تۆڕی میدیایی خەڵک\nبەهۆی شەڕی دوو بنەماڵە لە كفری 3 كەس كوژران. ئەمڕۆ هەینی بەهۆی كێشەیەكی كۆمەڵایەتی كۆنەوە لە شارۆچكەی كفری سێ كەس دەكوژرێن، لێپرسراوی ڕاگەیاندنی پۆلیسی گەرمیانیش دەڵێت، "لە ئێستادا پۆلیس سەرقاڵی لێكۆڵینەوەیە". عەلی جەمال، لێپرسراوی ڕاگەیاندنی پۆلیسی گەرمیان بە (تۆڕی میدیایی خەڵك)ی ڕاگەیاند، "بەداخەوە ئەمڕۆ لە شارۆچكەی كفری بەهۆی كێشەیەكی كۆمەڵایەتی كۆنەوە شەڕە تەقەیەك لە نێوان دوو بنەماڵەدا دروستبووە و بەهۆیەوە سێ كەس كوژراون كە یەكێكیان پێشمەرگەیەكی دێرینە لەگەڵ برا و كوڕێكیدا". لێپرسراوی ڕاگەیاندنی پۆلیسی گەرمیان وتیشی، "لە ئێستادا پۆلیس سەرقاڵی لێكۆڵینەوەیە لە ڕووداوەكە و گەڕان بەدوای تۆمەتبارەكەدا بۆ ئەوەی دەستگیریان بكات". خەڵك - یەحیا حبیب\nلێپرسراوی پۆلیسی كۆنگرێس هۆشداری دەدات لەوەی كە لایەنگرانی ترەمپ دەیانەوێت كۆنگرێس بتەقێننەوە. یۆگاناندا پیتمەن لێپرسراوی پۆلیسی كۆنگرێس بە وەكالەت ڕایگەیاند، لایەنگرانی دۆناڵد ترەمپ كە لە مانگی ڕابردوو هێرشێكی كوشندەیان كردە سەر كۆنگرێس ئاماژەیان بەوە كردووە دەیانەوێت باڵەخانەكە "بتەقێننەوە" و ئەندامانی كۆنگرێس بكوژن. ئەو لێپرسراوەی پۆلیسی كۆنگرێس ئەوەشی خستەڕوو، كار بۆ بەردەوامی ئاسایشی توند لە دەوروبەری باڵەخانەكە دەكەن، هەڕەشەكان نیشان دەدەن توندڕەوان دەشێت لە میانەی وتارێكی جۆ بایدن بیناكە بكەنەوە بە ئامانج. پیتمەن بە ئەندامانی كۆمیتەی ئەنجومەنی نوێنەرانی ئەمریكای ڕاگەیاند:" ئەندامانی گرووپە میلیشاكانی كە لە 6 ی مانگی 1 هێرشەكانیان ئەنجامدا ئاماژەیان بە خواستیان بۆ تاقاندنەوەی كۆنگرێس و كوشتنی زۆرترین ئەندامانی كۆنگرێس لە دەمی یەكەم وتاری بایدن لە كۆنگرێسدا كردووە". پیتمەن وتیشی:" ئێمە پێمانوایە گرنگە پۆلیسی كۆنگرێس ئاستی ئاسایشی بەرز بهێڵێتەوە هەتا ئەو كاتەی بتوانین چارەسەری كێشەكە بكەین". دوابەدوای ڕووداوەكانی شەشی مانگی 1 ڕێوشوێنێكی ئاسایشی بێپێشینە لە واشنتۆن گیرایەبەر، بەربەست بە تەلی دڕكاوییەوە لە دەوروبەری كۆنگێس دانرا و خاڵی پشكنین دامەزرا كە لەلایەن گاردی نیشتمانییەوە بەڕێوە دەبرێت. هەروەها، چاوەڕوانیش دەكرێت نزیكەی 5 هەزار سەرباز تا ناوەڕاستی مانگی سێ لە ناو شارەكە بمێننەوە. جێی ئاماژەیە، هێرشەكەی لایەنگرانی ترەمپ بۆ سەر كۆنگرێس لە كاتێكدا بوو كە ئەندامانی كۆنگرێس خەریكی پەسەند كردنی هەڵبژاردنی سەرۆك جۆ بایدن بوون بە فەرمی كە لە هەڵبژاردنەكانی مانگی 11 دا سەركەوتنی بەدەستهێنا و ئەو هێرشە پەسەندكردنی بایدنی بە فەرمی بۆ چەند كاتژمێرێك دوواخست لە كاتێكا یاسادانەران ناچاربوون لە ترسی گێرەشێوێنەكان هەڵبێن. لە ئەنجامی ئەو توندوتیژییە پێنج كەس لە ناویاندا پۆلیسێكی كۆنگرێسیش كوژران. زیاتر لە 200 كەس تاوانبار كران بە هۆی ئەوەی ڕۆڵیان هەبووە لەو ئاژاوەیەدا، لەوانەدا هەندێك كەس كە پەیوەندیان بە گرووپە ئەوپەڕی ڕاستڕەوەكانی وەكو ئۆت كیپەرس و پراود بۆیسەوە هەبووە. خەڵك – بەشی هەواڵ\nوەزارەتی بەرگری توركیا : هێزمان لە سنوری چیای گارە دابەزاندووە\nلە بەرەبەیانی ئەمڕۆ چوار شەممەوە سوپای توركیا ئۆپەراسیۆنی گەورەی بۆ سەر چیای گارە لە سنووری شارۆچكەی ئامێدی لە دەڤەری بادینان لە سنووری پارێزگای دهۆك دەستپێكردووە.\nبەپێی زانیارییە رۆژنامەوانییەكان فڕۆكە جەنگییەكانی توركیا بۆردومانێكی چڕی چیای گارە و بارەگاكانی پەكەكەیان كردووە و دواتر هێزی سەربازی لە ئاسمانەوە بە فڕۆكە دابەزێندراوە.\nبەپێی ئەو زانیارییانە لە بەیانییەوە شەڕێكی قورس لەنێوان سوپای توركیا و گەریلاكانی پارتی كرێكارانی كوردستاندا دەستیپێكردووە و كوژراو و بریندار لە هەردوولایەنی شەڕ هەن.\nلای خۆیەوە وەزارەتی بەرگری توركیا لە راگەیەنراوێكدا ئاشكرایكرد كە لە بەیانی ئەمڕۆوە سوپای توركیا ئۆپەراسیۆنێكیان بۆ سەر چیای گارە دەستپێكردووە.\nوەزارەتی بەرگری توركیا ئاشكراشیكرد هێزیان لە سنوری چیای گارە دابەزاندووە.\nتا ئێستا هێزەكانی پاراستنی گەل هەپەگە باڵی سەربازی پارتی كرێكارانی كوردستان پەكەكە هیچ لێدوانێكیان نەداوە، سەرچاوە مێدیاییەكانی پەكەكەوە ئاشكرایانكرد لە چیای گارە شەڕی قورس هەیە.\nلە بازگەی تاسڵوجە شەڕ رووی دا\n“سلێمانی داهاتەكەی دەداتە بەغدا”\nخەڵك- قەیرانی ئابووری ئێستا و دابەشنەكردنی مووچەی فەرمانبەران بۆ چەند مانگێك پاڵ بە حكومەتی نێوخۆیی سلێمانی و چالاكەوانەكانەوە دەنێت بۆ پێشنیازكردنی…\nخەڵك - نزار جەزا لەماوەی ڕابردوودا حكومەتی هەرێم بڕیاریدا باج لە ئۆتۆمبێلی مۆدێل بەرز و ئەو ئۆتۆمبێلانەی گرانبەهان وەبگرێت، بەڵام تاكو ئێستا هیچ…\nفەرمانگە فیدراڵییەكان مانیان گرت\nخەڵك ـ نزار جەزا ئەمڕۆ یەك شەممە بەشێك لەفەرمانگە فیدڕاڵییەكانی هەرێمی كوردستان بایكۆتی دەوامیان ڕاگەیاند. بەهۆی ئەوەی زیاتر لە دوو مانگە…\nئه‌رشیفه‌کان مانگێک دیاری بکه شوبات 2021 (1490) كانونی دووه‌م 2021 (906) كانونی یه‌كه‌م 2020 (62)\nدواقۆناغی گفتوگۆ دەكرێت\n02 شوبات 2021 2.43 pm\nخەڵك-ئارام سەردار بڕیاردەری لیژنەی دارایی لەپەڕلەمانی كوردستان ڕایگەیاند، حكومەت بڕیاریداوە یاسای بوودجەی هەبێت…\n17 شوبات 2021 9.37 am\nخەڵك- ئەمریكا و چوار وڵاتی ئەوروپایی بەریتانیا، فەڕەنسا، ئەڵمانیا، ئیتاڵیا لە بەیاننامەیەكدا شەرمەزاری هێرشە…\nرونكردنەوەیەك لە وەزارەتی داراییەوە\n08 شوبات 2021 11.45 am\nخەڵك- وەزارەتی دارایی و ئابووری هەرێمی كوردستان روونكردنەوەیەكی لەبارەی مووچەی بەڕێوەبەرایەتییەكانی بەنداوەكانی…


رۆژنامەی ئەمڕۆ و فیلمی مەلیك مەحمود\nلە رۆژنامەی ئەمڕۆ – دا، گۆشەیەکم هەبوو بەناوی «وڕێنە» لەوێ هەموو ژمارەیەك وڕێنەیەکم لەسەر سینەما دەکرد و بڵاوم دەکردەوە، لە ژمارەیەکیاندا لە ناوەڕاستی ساڵی ١٩٩٧ بوو، وڕێنەیەکم لەسەر سازدانی فێستیڤاڵی سینەمایی لە کوردستان بڵاوکردەوە، لە وڕێنەکە دەڵێم؛ (٣) هەزار رۆژنامەنووس گەیشتوونەتە شاری سلێمانی بۆ روماڵکردنی فێستیڤاڵەکەو دەیان و سەدان هونەرمەندیش لە سەرانسەی دونیا بەشدارن، شار بەجۆرێك خرۆشاوە میوانانی فێستیڤاڵ هێندە دڵخۆشن بەلایانەوە سەیرە لەسەر گۆی زەویدا شوێنێکی وەها خۆش هەیە و پێیان نەزانیوە، فێستیڤاڵێکی وەها گەورە هەیەو باشبوو فریای کەوتن. بەمجۆرە وڕێنەی وەهام بڵاودەکردەوە.\nزۆر شتیترم نووسیبوو لە راستیدا بیرم نەماوە و ئەوەی سەرەوەش بە پشت بەستن بەو یادەوەرەییە نووسیومەتەوە دەنا شتی زۆر سەیرم بڵاوکردۆتەوەو هەر بەراستی «وڕێنە»ی سەمەرەن، بەڵام وڕێنەم هەبوو هاتە دی بەنمونە؛ دوای سێ ساڵ فێستیڤاڵ لە کوردستان دروست بوو؟!.\nهەر لە رۆژنامەی «ئەمڕۆ» و لە ژمارە»١»ی پاشکۆی «روناکبیریی» رۆژنامەکە کە بەشی هونەرییم لە ئەستۆدا بوو، دوو بابەتی سینەماییم لەیەک ژمارەدا بڵاکردەوە، لەدوالاپەڕە ستونێك بوو بەناوی «هەقە دەرهێنەری فیلمی مەلیك مەحمود بدرێتە دادگا»، لە پاشکۆیەکەش بابەتێك بوو لەسەر فیلمی سینەمایی کوردیی» سترانەك ژ بۆ بەکۆ» کە فیلمێکی زۆر ناوازەی هونەرمەند نیزامەدین ئاریج بوو.\nهەڵبەت لەبارەی ستونەکەوە نەمدەویست ناوی خۆمی لەسەر بنووسم، بەڵام کە رۆژنامەکە دەرچوو، تەماشا دەکەم ناوم بەدەست نووسراوە، زانیم کە سەرنووسەر خۆی لەسەر پلێت و لەکاتی چاپکردنی رۆژنامەکە لە چاپخانە نووسیویەتی، بەندە مەبەستم نەبوو ناوم بنوسرێت چون بابەتەکە رەخنە نەبوو لەسەر فیلم بەڵکو نیگەرانی و تانە بوو لەسەر رێگەدان بە دروست کردنی فیلمی لەوجۆرە کە ئاستی هونەری هێندە لاوازبوو بەزەییت بە شێخ مەحمود دەهاتەوە. وەکو کاک شوان کابان بە پێکەنینەوە نمونەی گۆڤاری سیخورمەی دەهێنایەوە کە نووسیبووی» شێخ ئیسماعیل شێخ مەحمودی کردە فیلم» کە بەراستیش وابوو.\nهەرچۆنێك بێت لەو رۆژنامەیەدا باس و خواستی سینەمام گەرم کردبوو، بازاڕی سینەماش گەرم و شەڕ و شۆڕی ناوەخۆش لە بەرەکانی جەنگدا لە هەموویان گەرمتر.\nخاك و بێژەریی\nدوای مانگێك لە وازهێنانم لە «تەلەفزیۆنی زەحمەتکێشان»، لە تەلەفزیۆنی خاك وەك بێژەر دەرکەوتم، یەکەم درکەوتنیشم لەگەڵ بێژەری ناسراو و هاوڕێ و هاوژینم رەوانشاد « لەیلا عەلی» بوو یادی بەخێر و درود بۆ گیانی پاکی. بیرمە کە هەواڵەکان تەواوبوو هەمویان دەست خۆشیان لێکردم کە توانیم راستەوخۆ هەواڵەکان بخوێنمەوە، هەر بۆ زانیاریش ئەوکات شاشەی ئۆتۆکیو نەبوو کە نووسینی لەسەر دەردەکەوت، بەڵکو هاوڕێیان لە بەشی کۆمپیوتەر و لەسەر کاغەزی «ئەی فۆڕ» هەواڵەکانیان بە فۆنتێکی گەورە لەسەر لا دادەناو ئێمەش لەسەر ئەو کاخەزە دەمانخوێندەوە. کارەکە هەم زەحمەت بوو هەم سەمەرەش بوو، زەحمەت بوو چوون کارمەندێك دەبوو لە تەنیشت کامێرا بوەستێت و لەسەروی یان لەژێر کامیراکەوە کاغەزەکان پەڕ پەڕ هەڵبداتەوە کارەکە زەحمەت بوو هەمووجارێکیش فریا نەدەکەوت کاغەزەکە بخاتە پشتی کاغەزەکانی تر بەڵکو لە ترسی ئەوەی نەوەکو دوبارەش بێتەوە بەرچاومان، بۆیە فڕیی ئەدایە سەر ئەرزەکەو دوایی کۆی ئەکردەوە، سەمەرەش بوو چوون هەندێكجار بە هۆی سەرقاڵی بیریان ئەچوو کاخەز هەڵبدەنەوە تاوەکو پەرەگرافی دواتر بخوێنینەوە بۆیە هەندێكجار کە دەمانزانی لەسەر شاشەکە دیار ناکەوین دەستمان درێژ دەکردو ئاماژەمان پێدەدا: کاکە هەڵیدەرەوە؟!.\nساڵیادی یەکەمی خاك تیڤی\nلە سالیادی یەکەمی «خاك تیڤی» بۆ شەوەکەی بەرنامەیەك سازدرا و منیان راسپارد کە بەرنامەکە بۆ میوانان و بۆ بینەران بەڕێوە ببەم و لەوێ بووم پێشکەشکار، منیش حەزم نەدەکرد، بەڵام پێانکردم، لەو شەوەدا بە جلی کوردی و جامانەوە بەرنامەکەم پێشکەش کرد «هەندێك دەیانگووت لە هۆمەری دزەیی دەچیت» هەر چۆنێك بێت بیرمە سێ کامیرا وێنەیان دەگرت و راستەخۆش بوو، بەندە بۆ سڵاوکردن لە بینەران، لەگەڵ هەرسێك کامیرادا بڕگەکانم دابەش کرد و سڵاوم لەرێگی هەرسێکیانەوە گەیاندە بینەران بەبێ ئەوەی پێشتر رێککەتبێتین، لەو شەوەدا مامۆستا و هونەرمەندی رەوانشاد کەریم کابان و شوان کابان و خانەوادەیان ئامادەبوون، لە پڕۆگرامەکەشدا گۆرانیان هەبوو، کاتێك هاتە سەر ئەوەی هونەرمەند کەریم کابان بە گۆرانییەك فەرمووی لێبکەم و پێشکەشی بکات، بە خەیاڵمدا هات کە بانگی کاک شوان و کوڕەکەشی بکەم، بەڵام بەر لەوەی بانگی هەرسێکیان بکەم، وتم: ئێستاش کاتی گۆرانی ووتنە، بەڵام بەر لەوەی گۆرانیبێژ بانگ بکەین دەمەوێت بزانن دوو کوڕ و دوو باوك کە دەکاتە سێ کەس لێرەن ئایە کێ دەزانێت دوو کوڕ و دوو باوك چۆن دەکاتە سێ؟ کەس نەیزانی ناچار خۆم ووتم؛ ئەو دوو کوڕ و دوو باوکە، هونەرمەند کەریم کابان و شوان کابانی کوڕیەتی لەگەڵ کوڕی کاک شوان وابزانم «ئەلەند»بوو بانگی سەر ستەیجم کردن و ئاماژەمدا کە ئەوەتا دوو باوك مامۆستا کەریم و کاک شوان، ئەوەش دوو کوڕ، کاک شوان و کاکە ئەلەند، ئیتر هەموان پێکەنین و دیاربوو مامەڵەیەی ئەو شەوەی بەندە لەگەڵ کامێراو پیشکەشکردندا لای «دادە هێرۆ» و کارمەندانی خاک تیڤی جێگای پێزانین بوو رۆژی دواتر هێرۆخان دەست خۆشی لێکردم.\nبوون بە کارمەند لە خاک تیڤی جیاواز بوو، کەم کەس دەرفەتی ئەوەی پێدەدرا لەوێ کار بکات، هەر بۆ خۆشی یەکەمجار بوو لۆگۆی خاك تیڤی لەسەر تیشێرت کۆپی بکرێت، هەندێك لە کارمەندان بەتایبەتی لە رۆژانی نەورۆز کە سەهۆڵەکە هێندە قەرەباڵغ دەبوو دەرزیت هەڵدایە نەدەکەوتە سەر زەوی، ئەوان بەو تیشێرتە دەهاتنە بەردەم ئۆفیسی تەلەفزیۆن و خۆیان دەنواند، ناهەقیشیان نەبوو، یەکەمینجار بوو تەلەفزیۆنێکی کوردیی ئەهلی دور لە بڵاوکردنەوەی پەیام و پڕۆگرامی حزبی لە گەرمەی شەڕدا بکەوێتەکار کە بۆ بەندە یەکجار مایەی دڵخۆشی بوو لەوێ کارم دەکرد. تەنانەت بیرمە جارێکیان لە هەواڵنامەی گرنگی شەودا دوو هەواڵی مام جەلال- مان خوێندەوە بۆ بەیانی دادە هێرۆ هات و وتی: ئەرێ رۆڵە ئەوە شەو بۆچی دوو هەواڵی مام جەلال – تان بڵاوکردۆتەوە؟ منیش زۆر بەخێرایی ووتم: دوو بابەتی جیاوازی پەیوەست بوون بە خەڵك!. ووتی: باشە بەڵام جارێکی تر دوو هەواڵ بڵاومەکەنەوە ئەگەر پەیوەندیشی بە خەڵکەوە نەبوو هەر بڵاوی مەکەنەوە.


توركیا پێشوازی له بڕیاری داخستنی باره‌گاكانی ته‌ڤگه‌ری ئازاد له‌لایه‌ن یه‌كێتییەوە ده‌كات\nهاكان كاراجای، سه‌ركونسوڵی گشتیی توركیا له هه‌رێمی كوردستان به‌ڕۆژنامه‌نوسانی ڕاگه‌یاند: پێشوازی له بڕیاره‌كه‌ی یه‌كێتی بۆ داخستنی باره‌گاكانی ته‌ڤگه‌ری ئازادی ده‌كه‌ن.\nهاكان كاراجای وتی: بێگومان ئه‌و هه‌نگاوه‌ی یه‌كێتی به‌هه‌نگاوێكی ڕاست و دروست ده‌بینن، هه‌روه‌ها كاراجای ته‌ڤگه‌ری ئازادی و رێكخراوه‌كانی دیكه كه درێژه‌پێده‌ری په‌كه‌كه‌ن به تیرۆرست ناوبرد و هۆكاری داخستنی باره‌گاكانیشیانی بۆ بابه‌تی تیرۆر گه‌ڕانده‌وه.\nبه‌بڕیارێكی قوباد تاڵه‌بانی، جێگری سه‌رۆكوه‌زیرانی هه‌رێمی كوردستان هه‌ر پارتێكی سیاسی مۆڵه‌تی له وه‌زاره‌تی ناوخۆ نه‌بێت، باره‌گاكانی داده‌خرێت، ڕاسته‌وخۆش دوای بڕیاره‌كه ئاسایشی سلێمانی چه‌ند باره‌گایه‌كی ته‌ڤگه‌ری ئازادی داخست و به‌وته‌ی به‌رپرسانی ته‌ڤگه‌ری ئازادی تا ئێستا باره‌گاكانیان له قه‌ڵادزێ، راپه‌ڕین، كۆیه و كفری داخراون و فشاره‌كان بۆ داخستنی باره‌گاكانی دیكه‌شیان به‌رده‌وامه.\nته‌ڤگه‌ری ئازادی له 17ی تشرینی یه‌كه‌می 2014 دامه‌زراوه‌و ، 10 باره‌گای فه‌رمی له هه‌رێمی كوردستان هه‌یه له هه‌ڵبژاردنی په‌رله‌مانی عێراق له‌گه‌ڵ نه‌وه‌ی نوێ به‌یه‌كه‌وه به‌شداری هه‌ڵبژاردنیان كرد وتوانییان كورسییه‌ك به‌ده‌ستبهێنن، به‌ڵام به‌هۆی نه‌بونی مۆڵه‌ت له وه‌زاره‌تی ناوخۆی هه‌رێم ڕیگه‌یان پێنه‌درا به‌شداری هه‌ڵبژاردنه‌كانی په‌رله‌مانی كوردستان بكه‌ن.\nجێی ئاماژه‌یه دوای بڕیاری كردنه‌وه‌ی فڕۆكه‌خانه‌كانی هه‌رێمی كوردستان تا ئیستا توركیا گه‌شته‌كانی بۆ فڕۆكه‌خانه‌ی سلێمانی ده‌ستپێنه‌كردووه‌ته‌وه، به‌وته‌ی خۆیان به‌رپرسانی توركیا نیگه‌رانییان له‌ده‌سه‌لاتدارانی سلێمانی هه‌یه و تاساتی كۆتایهاتنی نیگه‌رانییه‌كانیان بڕیاری وه‌ستانی گه‌شته‌كان بۆ فڕۆكه‌خانه‌ی سلێمانی به‌رده‌وامده‌بێت، به بڕوای جاودێرانیس یه‌كێتی له چوارجێوه‌ی ئاسایكردنه‌وه‌و په‌یوه‌ندییه‌كان و ڕه‌واندنه‌وه‌ی نیگه‌رانییه‌كانی توركیا بڕیاری داخستنی باره‌گاكانی ته‌ڤگه‌ری ئازادی ده‌كردووه.